Паралимпиада-2020: Ўзбекистон яна битта олтин ва бронза медалга эга чиқди - 30.08.2021, Sputnik Ўзбекистон\nБобуржон Омонов Паралимпия рекордини янгилаган ҳолда олтин медалга сазовор бўлди. Пара-енгил атлетикачи Нурхон Қурбонова “бронза”ни қўлга киритди. 30.08.2021, Sputnik Ўзбекистон\nТОШКЕНТ, 30 авг – Sputnik. Токио шаҳрида давом этаётган XVI ёзги Паралимпия ўйинларининг олтинчи кунги баҳслари Ўзбекистон вакиллари учун омадли бошланди.Таъкидлаш жоизки, бу борада жаҳон рекорди ҳам айнан Омоновга тегишли. Бобуржон БААда бўлиб ўтган жаҳон чемпионатида 14.31 метр натижа қайд этган ҳолда рекорд ўрнатган эди, деб эслатади Туризм ва спорт вазирлиги.Яна бир пара-енгил атлетикачи Нурхон Қурбонова F54 тоифасида кечган баҳсда Қурбонова 7.77 метр натижа қайд этиб, шахсий кўрсаткичини янгилади. Шу билан бирга ушбу натижа унга бронза медалини ҳам тақдим қилди.Шу тариқа ушбу Паралимпиададаги Ўзбекистон вакиллари қўлга киритган медаллар 14 тага етди. Шулардан 5 таси олтин, 4 таси кумуш ва қолган 5 таси бронза медалларидир.\nтокио, токио-2020 xvi ёзги паралимпия ўйинлари\n© Пресс-служба НОК УзбекистанаБобуржон Омонов\nБобуржон Омонов Паралимпия рекордини янгилаган ҳолда олтин медалга сазовор бўлди. Пара-енгил атлетикачи Нурхон Қурбонова “бронза”ни қўлга киритди.\nТОШКЕНТ, 30 авг – Sputnik. Токио шаҳрида давом этаётган XVI ёзги Паралимпия ўйинларининг олтинчи кунги баҳслари Ўзбекистон вакиллари учун омадли бошланди.\nБобуржон Омонов Паралимпия рекордини янгилаган ҳолда олтин медалга сазовор бўлди. Спортчи ядрони 14.06 метр масофага улоқтиришга муваффақ бўлди.\nТаъкидлаш жоизки, бу борада жаҳон рекорди ҳам айнан Омоновга тегишли. Бобуржон БААда бўлиб ўтган жаҳон чемпионатида 14.31 метр натижа қайд этган ҳолда рекорд ўрнатган эди, деб эслатади Туризм ва спорт вазирлиги.\nЯна бир пара-енгил атлетикачи Нурхон Қурбонова F54 тоифасида кечган баҳсда Қурбонова 7.77 метр натижа қайд этиб, шахсий кўрсаткичини янгилади. Шу билан бирга ушбу натижа унга бронза медалини ҳам тақдим қилди.\n© Пресс-служба НОК УзбекистанаНурхон Курбанова\nШу тариқа ушбу Паралимпиададаги Ўзбекистон вакиллари қўлга киритган медаллар 14 тага етди. Шулардан 5 таси олтин, 4 таси кумуш ва қолган 5 таси бронза медалларидир.


Шанхай Ҳамкорлик Ташкилотига аъзо давлат раҳбарлари кенгаши мажлисидан сўнг ҳужжатларни имзолаш маросими бўлди. Бу ҳақда Ўзбекистон Республикаси Президенти матбуот хизмати маълум қилди.\nСаммит натижалари бўйича Циндао декларацияси қабул қилинди. Яна бир қатор ҳужжатлар имзоланди.\nЎзбекистон Республикаси Президенти ҳузуридаги Стратегик ва минтақалараро тадқиқотлар институти директори Владимир Норов ШҲТ Бош котиблигига тасдиқланди.\nқилинди қабул ШҲТ Шавкат таклифига раҳбарларининг мурожаати Мирзиёев кўра ёшларга давлат


«Ўйин қўшимча вақтга ўтди» – 90 ёшли Уоррен Баффетт яна 4,1 миллиард доллар хайрия қилганини эълон қилди\nБойлиги 100 миллиард доллардан ошган олтинчи инсон Уоррен Баффет ўз акцияларининг барчасини хайрия қилиш ҳақида берган ваъдасининг ярмини бажарганини маълум қилди. У аллақачон акцияларининг 50 фоизини хайрия учун сарфлади. Миллиардер шу вақтгача бугунги қиймати 100 миллиард долларга тенг маблағини хайрия ишларига сарфлади. Баффетнинг яна 100 миллиард доллар пули бор. Дунё бойлари орасида Баффет бойлиги 100 миллиард доллардан ошган олтинчи одам ҳисобланади.\nУ Berkshire Hathway акцияларининг ўзига тегишли 4,1 миллиард долларга тенг қисмини бешта хайрия фондларига бўлиб берган. Шу тариқа 90 ёшли миллиардернинг умри давомида хайрияга ажратган пуллари миқдори 100 миллиард долларга етди. Баффет 2006 йил қачондир ўзига тегишли барча акцияларини хайрия қилишини эълон қилганди. Акциялар Баффет бойлигининг 99 фоизини ташкил этади.\n«Бугун 4,1 миллиард долларни хайрияга сарфлаб йўлнинг ярмига етдим», деди тадбиркор. Унинг айтишича, ваъда берган 2006 йилида 474 998 та А сериядаги акцияси бўлган, ҳозир эса 238 624 та қолган. Уларнинг умумий қиймати 100 миллиард долларга тенг. «Қолган пуллар ҳам хайрия учун мўлжалланган», дейди Баффет.\nБаффетнинг айтишича, ҳаёти учун зарур бўлмаган пулларни хайрия учун сарфлаган ва буни ўзни қурбон қилиш деб тушунмаслик керак: «Ўн йиллар давомида севимли ишим билан шуғулланиб, катта пул топдим. Мен ва оилам ҳеч нимани қурбон қилмадик. Бу пуллар бир мўъжиза каби топилган».\nМиллиардер 16 йил давомида бешта хайрия фондига умумий ҳисобда 41 миллиард долларга тенг Berkshire акциясини хайрия қилган. Унинг айтишича, агар ҳамма акцияларини ҳозир хайрия қилганида, фойдалироқ бўлар, уларнинг умумий қиймати бугун 100 миллиард долларга тенг бўларди. Бироқ Баффет ва унинг хотини ёшлик вақтида хайрия қилиб улгуриш керак деб ўйлаган.\nМиллиардер бошқа бойларга ҳам маслаҳат берар экан шундай деди: «Фарзандларга улар келажакда хоҳлаганини қилиши учун етарли пул қолдириш керак. Лекин қолдирилган пул улар ҳеч нарса қилмайдиган даражада кўп бўлмаслиги керак».\nУоррен Баффет яқинда ажрашишини эълон қилган Билл ва Мелинда Гейтснинг хайрия фондидан кетганини ҳам эълон қилди. Миллиардер бу фондда айтарли иш қилмаганини айтди. Шунингдек, Баффет ўзи сафида бўлган барча компаниялар директорлар кенгашидан кетганини маълум қилди. У фақат Berkshire бошқарувини сақлаб қолган.\nАвгуст ойида 91 ёшга тўладиган Баффет бу қарорини «оққуш қўшиғи» деб тушунмаслик кераклигини айтди. У севимли иши билан шуғулланишда давом этиши, ўхшатиш ўлароқ «ҳамон тўп билан майдонда эканини» айтди. Шунингдек, миллиардер «ўйин аллақачон қўшимча вақтга ўтганини» тан олиш кераклигини айтиб, ўз ёшига ишора қилди.


Япония Шимолий Кореянинг бутун дунёга таҳдид солаётган ракета синовларини қоралади - zarnews.uz\nБу ҳақда Япония вазирлар маҳкамаси бош котиби Хирокадзу Мацуно маълум қилди, дея хабар беради “РИА Новости”.\n“Бугун Шимолий Корея ракета учиришни амалга оширди. Бундай ҳаракатлар нафақат Япония, балки минтақа ва бутун халқаро ҳамжамият учун хавф туғдиради. Биз буни кескин қоралаймиз”, деди у.\nБош котибнинг сўзларига кўра, ракета учирилгани тахмин қилинганидан кейинги зарар ҳақида маълумот йўқ. Мацуно уч йўналишда - вазиятни батафсил таҳлил, одамларни батафсил ва ўз вақтида хабардор қилиш, кутилмаган ҳолатлар юзага келганда барча зарур чораларни кўришга ҳаракат қилишни буюрди.\nАввалроқ Япония денгизи томон номаълум ракета учирилгани маълум бўлган эди. Қайд этилишича, бу Шимолий Корея ракеталарининг йил бошидан тўртинчи марта учирилишидир. Аввалгилар 5, 11 ва 14 январь кунлари учирилган. Дастлабки икки ҳолатда Пхеньян товушдан тез учадиган ракеталарни муваффақиятли синовдан ўтказганини эълон қилди. 14 январь куни эса темирйўл ракета тизимидан иккита қисқа масофали баллистик ракета учирилди.\nТеглар: Япония Ядровий ҳалокатлар Шимолий Корея ракеталар


Қирғизистон парламентидагилар ЕОИИни самарасиз институт деб айтишди\nҚирғиз-қозоқ чегарасидаги вазиятни тартибга солишда ЕОИИ ўзини самарасиз бирлашма сифатида кўрсатди. Бу ҳақда «Ата Мекен» фракциясининг депутати Қанибек Иманалиев 23 ноябрь куни, парламент йиғилишида баён қилди.\nУнинг фикрига кўра, ҚР ҳукумати бу вазиятдан сабоқ чиқариб олиши зарур:\n- Бешта мамлакат иттифоқ бўйича ҳамкорлигини баён қилаяпти, лекин улардан бирортаси Қирғизистон иқтисодий қамалда қолгани ҳақидаги масалани кун тартибига олиб чиқмади. Буни қандай қилиб иқтисодий бирлашма деб аташ мумкин? Бутунжаҳон савдо ташкилоти аллақачон кўриб чиқишни бошлаган. 200 млн доллар зарар етказилгани ва иккита битим бузилгани айтилди. Шунинг учун ташқи савдо БСТ орқали амалга оширилиши керак.\nШу билан бирга, Қанибек Иманалиев қирғиз-қозоқ чегарасидаги вазиятни тартибга солиш учун парламентлараро алоқалардан фойдаланишни таклиф қилди ва қўшни Қозоғистон депутатларига мурожаат қилишга чақирди.\nШу йил 10 октябрдан бошлаб, Қозоғистон Қирғизистондан келаётган шахслар ва транспортни текширишни кучайтирди. Бунинг оқибатида ўтказиш пунктларида навбатда туришлар кўпайиб кетди. Расмий Остона бу чораларни ҚРдаги президент сайлови билан изоҳлади. Бироқ кейинчалик Қозоғистон Республикаси ҚРнинг маҳсулотлари ЕОИИ талабларига жавоб бермаслигини баён қилди.\nЛекин кўпчилик чегарадаги кескинлашувни ҚР президенти Алмазбек Атамбаевнинг Қозоғистон ҳукуматини танқид қилгани билан боғламоқда.У Қозоғистон ҳукуматини ҚР даги президент сайловига аралашганликда айблаб, танқид қилган эди.


Алишер Маҳмудов: “Биринчи даврада мураббийлар менга ишонч билдиришмади” | "NAVBAHOR" FUTBOL JAMOASINING RASMIY WEB SAHIFASI\nАлишер Маҳмудов: “Биринчи даврада мураббийлар менга ишонч билдиришмади”\nШу кунларда олий лига жамоалари давралар оралиғидаги танаффусдан унумли фойдаланган ҳолда ҳал қилувчи ўйинларга тайёргарлик кўриш баробарида ўз таркибларини кучайтириб олишга ҳам эътибор қаратишяпти.\nЖумладан, биринчи даврани омадсиз ўтказган Наманганнинг “Навбаҳор” жамоаси ҳам йўл қўйилган хатолардан тўғри хулоса чиқарган ҳолда машғулотларга зўр берган. Бугун “лочинлар”нинг Тошкент вилояти Бўстонлиқ туманида ташкил этган йиғини якунланади. Қисқа муддатли дам олишдан сўнг “Навбаҳор” футболчилари навбатдаги йиғинни ташкил этиш учун Тошкентда тўпланишади. 21 июль куни бошланадиган пойтахт йиғини доирасида бир нечта назорат учрашувларининг ўтказилиши режалаштирилган. Жумладан, илк ўйин 23 июль куни “Бухоро” жамоасига қарши ўтказилади. Маълумки, яқинда “Навбаҳор” жамоасига Равшан Бозоров бош мураббий этиб тайинланганди. Бугунги кунда Бозоров бошчилигидаги мураббийлар штаби таркибга янги футболчиларни қўшиб олиш мақсадида музокараларни давом эттиришяпти. Давралар оралиғида жамоа сафига қўшилган ҳужумчи Абдумалик Абдуллаевни “Навбаҳор”да қолиши деярли ҳал этилган. Биз навбатдаги машғулотлардан сўнг жамоа ярим ҳимоячиси Алишер Маҳмудовдан тайёргарлик юзасидан интервью олдик.\n- Алишер, иккинчи давра ўйинларига тайёргарлик қандай давом этяпти?\n- Тайёргарлик режа асосида ўтказиляпти. Бўстонлик туманидаги йиғинимизда асосий эътибор тикланиш ҳамда жисмоний тайёргарликка қаратилган машғулотларга қаратилмоқда. Мураббийлар таркибни кучайтиришга эътибор беришяпти. Биринчи даврада тўп тепган айрим етакчи футболчилар жамоани тарк этишган. Мураббийлар уларнинг ўрнини муносиб футболчилар билан тўлдиришга ҳаракат қилишяпти. Асосий эътибор маҳаллий футболчиларга қаратилган, десам янглишмайман. Янги мураббийлар штаби вазиятни ўнглаш учун иш олиб бормоқда.\n- Янги мураббийлар штаби машғулотларга қандай ўзгаришлар киритди? Ёки ҳаммаси аввалгидек давом этяптими?\n- Ҳар бир мураббийнинг ўз ўйин услуби бўлади. Табиийки, машғулотларда ҳам. Лекин ҳозир бу ўзгаришлар яққол кўзга ташланмаяпти. Боиси, юқорида айтганимдек, ҳозир асосан жисмоний тайёргарликка йўналтирилган машғулотларни бажариш билан чекланяпмиз. Тошкентдаги йиғинимизда тўп билан ишлаш, назорат учрашувларида жамоавий ўйинни шакллантиришга урғу берилади.\n- Жамоанинг биринчи даврадаги муваффақиятсиз иштироки муҳокама қилиндими?\n- Ҳа, албатта. Клуб раҳбарияти янги мураббийлар штаби билан учрашиб, биринчи даврани муҳокама қилиш баробарида қилинадиган ишлар хусусида ҳам гаплашиб олди. Ўйлайманки, иккинчи даврада вазиятни ижобий томонга ўзгартира оламиз.\n- Алишер, сизнингча, жамоангизнинг биринчи даврадаги омадсиз иштирокига нима сабаб бўлди?\n- Нима дейишга ҳам ҳайронман. Бундай олиб қараса, таркибимиз ҳозирги эгаллаб турган ўрнимизга мос эмасди. Бошқа томондан олиб қарасак, ўтган йилги таркиб билан таққослаганда, йил бошидаги жамоадаги футболчилар 80 фоизга ўзгариб кетганди. Шахсий фикрим, жамоага янги қўшилган футболчиларнинг бир-бири билан тушуниб ҳаракат қилиши қийин кечди. Бунинг учун вақт керак эди.\n- Балки мураббийларнинг тез-тез алмашиши ҳам бунга сабаб бўлгандир?\n- Менимча ҳам шундай. Мураббийларнинг қўнимсизлиги ҳам муваффақиятсизликка замин яратган.\n- Умуман олганда, олий лигамизнинг биринчи давраси сизда қандай таассурот қолдирди? Чемпионатимиз савияси ошяптими?\n- Чемпионатимиз савияси ошаётгани бор гап. Ҳозир олий лигада енгил ўйиннинг ўзи қолмаган. Ҳар бир жамоа билан ўйин қийин ва мураккаб кечмоқда. Ҳар бир очко учун кураш сўнгги дақиқаларга қадар давом этяпти. Шундай бўлсада, чемпионлик учун курашадиган жамоалар бошқалардан ажралиб чиқишди. “Локомотив” ва “Бунёдкор” жамоаларининг чемпионлик борасидаги имкониятлари юқори баҳоланмоқда. Қолган 4-5та клуб бронза медаллар учун кураш олиб борса ажабланмайман.\n- Биринчи даврада асосан захирада қолиб кетдингиз. Вазиятни ўзгартириш истаги йўқми?\n- Жамоани ўзгартиришни назарда тутяпсизми?\n- Йўқ албатта. Менда “Навбаҳор”га ёрдам бериш истаги кучли. Шу боисдан ҳам иккинчи давра ўйинларидан умидим катта. Биласизми, биринчи даврада мураббийлар менга ишонч билдиришмади. Мураббийларнинг тез-тез алмашиши яхши иш бўлмади. Футболчига биринчи навбатда ишонч билдириш керак. Ишончни оқламаса, кейин ўз вақтини захирада кутсин, бунга қаршилик йўқ. Менга эса ана шу имкониятни тақдим этишмади.\n- Демак, “Навбаҳор”ни тарк этмайсиз.\n- Иккинчи даврадан қандай натижалар кутяпсиз?\n- Агар таркибимизни керакли ўйинчилар билан кучайтира олсак, иккинчи даврадаги натижамиз биринчисидан сезиларли тарзда яхши бўлиши керак. Ҳар ҳолда мен шунга умид қиляпман. Ўйлайманки, “Навбаҳор” мухлисларини хушнуд эта оламиз. Мухлислар бундан 20 йил аввал “Навбаҳор” чемпион бўлганини жуда кўп эслашяпти. Тўғри, ҳозир ўша чемпионликни қайтариш ҳақида ўйлаш мушкул. Лекин ўз ғалабаларимиз билан мухлисларга қувонч улашишимиз мумкин. Бунинг учун барчамиз астойдил ҳаракат қиламиз. Иккинчи даврада кураш кескин тус олишини тахмин қилиш қийин эмас. Олий лигада жон сақлаб қолиш учун кураш авжига чиқади. Бир очкони қўлга киритиш қанчалик қийин бўлишини тасаввур қиляпман. Бундан келиб чиқиб айтиш мумкинки, мухлислар иккинчи давра ўйинларидан зерикиб қолишмайди.\nМанба : “ИнтерФУТБОЛ” газетаси


Аллоҳ «Муҳаммад» сурасида айтади:\nوَمِنْهُمْ مَنْ يَسْتَمِعُ إِلَيْكَ حَتَّى إِذَا خَرَجُوا مِنْ عِنْدِكَ قَالُوا لِلَّذِينَ أُوتُوا الْعِلْمَ مَاذَا قَالَ آنِفًا أُوْلَئِكَ الَّذِينَ طَبَعَ اللَّهُ عَلَى قُلُوبِهِمْ وَاتَّبَعُوا أَهْوَاءَهُمْ\n– “(Эй Муҳаммад) уларнинг (мунофиқларнинг) орасида шундай кимсалар ҳам борки, улар сизга қулоқ солиб турурда, ҳузурингиздан чиққан вақтларида илм ато этилган зотлардан (масхара қилишиб): “Ҳозиргина (Муҳаммад) нима девди?” деб сўрарлар. Ана ўшалар Аллоҳ дилларини муҳрлаб қўйган ва ўзларининг ҳавои-нафсларига эргашган кимсалардир”. (Муҳаммад:16)\nНафс-хоҳиш қалбни ҳақдан ғофил қилади, у ўз соҳибининг қалбига ўрнашиб олади. Кимки ҳақдан ғофил бўлса ва қалбига ҳаво ўрнашиб олса, маъсиятлар унинг амали, мункаротлар унинг қилмиши бўлади. Шу иборанинг 2-варианти: Ҳақдан ғофил бўлган ва қалбига ҳавойи-нафс ўрнашиб олган инсоннинг эса, амали маъсият, қилмиши мункарот бўлади. Дунё унинг энг катта ғами бўлади. Буларнинг натижаси эса, залолат ва ёмон оқибатга олиб келади.\nАллоҳ «ал-Қасос» сурасида айтади:\nفَإِنْ لَمْ يَسْتَجِيبُوا لَكَ فَاعْلَمْ أَنَّمَا يَتَّبِعُونَ أَهْوَاءَهُمْ وَمَنْ أَضَلُّ مِمَّنْ اتَّبَعَ هَوَاهُ بِغَيْرِ هُدًى مِنَ اللَّهِ إِنَّ اللَّهَ لاَ يَهْدِي الْقَوْمَ الظَّالِمِينَ\n– “Энди улар сизга жавоб бера олмасалар, бас билингки, улар фақат нафс-ҳаволарига эргашурлар. Аллоҳ томонидан ҳидоятланмаган ҳолда ўз ҳавои-нафсларига эргашган кимсадан ҳам йўлдан озган ким бор?! Албатта Аллоҳ бундай золим қавмни ҳидоят қилмас”. (Қасос:50)\n– “Аллоҳ томонидан очиқ-равшан ҳужжатга эга бўлган зотлар (яъни Расулуллоҳ ва мўминлар) қилган ёмон амаллари чиройли кўринган ва ҳавои-нафсларига эргашган (кофир у кимсалар) каби бўлурми?!” (Муҳаммад:14)\nБугунги кунда барча мусулмонлар дунёга муҳаббат қўйдилар. Уларнинг амаллари Аллоҳнинг шариатидан узоқлашиш бўлди. Натижада, уларни Худо уриб, уларнинг устидан насронийларни, яҳудийларни ва ҳиндуларни ҳукмрон қилиб қўйди. Улар мусулмонларга хорлик ва хўрликнинг энг аччиқ турларини тоттириб келмоқдалар ҳамда уларнинг тақдирларига бир сиқим аҳли жаҳаннам орқали ҳукм қилиб келмоқдалар. Яҳудий ва насронийлар (ўша бир сиқим аҳли жаҳаннамни) мусулмонлар устидан ҳоким қилиб сайлаб қўйганлар. Ушбу ҳокимларнинг бутун ташвиши Исломга ва даъватни етказувчи, мусулмонларни мана бу кофир душманлар ҳукмронлигидан озод этишга ҳаракат қилувчи мухлис мусулмонларга қарши курашишдир. Шундай бўлгач, арзимас қушчалар бўлган яҳудийлар бизларнинг устимизда ўзларини бургут санашлари, айрим муқаддас нарсаларимизни тортиб олишлари ғаройиб эмасдир. Аслида, уларнинг қуввати баҳайбат шер олдидаги сичқоннинг қувватидан ортиқ эмас. Бизнинг бу аҳволга тушиб қолишимиз сабаби шуки, биз дунёга муҳаббат қўйиб, уни охиратдан афзал билдик. Натижада, Аллоҳ қалбларимизга кофир душманлардан қўрқиш ва заифликни солди. Савбондан ривоят қилинади: Расулуллоҳ с.а.в. дедилар: «Емиш ўз идишига солинганидек умматлар сизларнинг устингизга ташланадилар». Шунда бир киши «Ўша вақтда биз озчилик бўламизми?» — деди. Расулуллоҳ с.а.в. дедилар: «Йўқ, ўшанда сизлар жуда кўпчилик бўласизлар, лекин дарёда оқиб келаётган хас-чўпга ўхшаб қоласизлар. Аллоҳ душманларингизни қалбидан сизлардан қўрқишни чиқариб ташлайди, дилларингизда заифлик пайдо қилади». Шунда бир киши «ё Расулаллоҳ, заифлик недир» деб сўради. Расулуллоҳ с.а.в. дедилар: «У – дунёни яхши кўриш ва ўлимни ёмон кўришдир». Абу Довуд ривояти. Аҳмад ушбу ҳадисни қуйидаги ибора билан ривоят қилади: «Сизлар ўша кунда кўпчилик бўласизлар. Лекин дилларингизга заифлик солинади». Шунда улар заифлик нима? дедилар. «У – дедилар Расулуллоҳ – дунёни яхши ва урушни ёмон кўришингиздир».


Студент не ушын сабаққа кешигеди?- Kruz.uz\nСтудент не ушын сабаққа кешигеди?\n15:14, 30.03.2018 1027 0 Мақалалар\nБираз алдын фейсбук социаллық тармағына Жахангер Искердеров «Мәнзиллерге шарлайды жоллар» атлы мақаласын жайластырды.\nОнда бүгинги күнде жөнелисли таксилер ҳәм автобуслардың халыққа хызмет етиў дәрежесине сын пикир билдириледи.\nӘсиресе, онда студентлердиң сабаққа кешигиўиниң баслы себеби сыпатында жөнелисли таксилердиң ҳәр жерде тоқтай бериўин келтирип өткен. Төменде мақаладан үзинди келтирип өтемиз:\n«Биринши мәселе, жолларда бәндиргилердиң азлығы ямаса улыўма болмаўы. Себеби, бәндирги аз болғаннан соң, машина өзи яки жолаўшылардың қәлеген жеринде тоқтайды. Жолаўшылардың қәлеўи есапқа алынғаны жақсы. Бирақ, тийкарғы жәмийет транспорты болған автобусларда бир қанша машқалаларды келтирип шығарады. Себеби, көлик адым жерде тоқтай берсе артықша ўақыт сарпланады. Мәселен, Жийдели Байсын елатында 18 көше бар. Автобус ҳәр көшениң басында ярым минуттан иркилгенде 9 минут ўақыт елат ишинде-ақ сарпланады».\nӘлбетте, бул тек ғана бир студенттиң машқаласы емес. Университетте 8000 нан аслам студент болса, барлығының да жеке көлиги жоқ. Олардың көпшилиги оқыўға жөнелисли таксилер менен қатнайды. Ал, көликлер жумысын өз ўақтында басламаўы, ҳәр жерде тоқтай бериўи ҳәм кешке қарай жол кирей ҳақының қымбатлаўы студентлерге қолайсызлық туўдырады. Усы мәселе бойынша студентлерден сорағанымызда олар төмендегише жуўапларды берди.\nСәрбиназ: - Мен Жийдели Байсын елатынан қатнайман. Өзимде автомобиль жоқ, жөнелисли такси менен келемен. Сонлықтан, оқыўға көбинесе кешигемен ҳәм мүғәллимлерден дәкки еситемен.\nАзиза: - Мен Адай аўылдан қатнайман. Бизлерде тек 2 дана «61» жөнелисли такси қатнайды. Бизлер бетте халық көп. Көпшилик азанда оқыўға шығады. Оған барлығымыз сыймаймыз. Егер усы жөнелисли таксиден қалып қойсақ, үлкен көшеге пиядалап шығыўға туўры келеди. Бизиң үйден үлкен көшеге шығыў ушын 1 километрден көбирек жер жаяў жүриўиме туўры келеди. Сонлықтан, окыўға кешигиңкиреп қалаберемен. Усындай мәселелер шешилсе, бизлер де сабаққа кешикпей ўақтында үлгерип келетуғын едик.\nГлобалласыў дәўиринде бундай кишкене машқалалардың болыўы ашынарлы жағдай, әлбетте. Себеби, өмиримиздиң ҳәр бир минуты, секунды биз ушын қәдирли.\nСахибжамал Есемуратова, karinform.uz\nБугин, 13:36 508\nКеше, 20:21 2009\nКеше, 20:10 527\nКеше, 11:54 156\n11:44, 16.08.2019 1870\nыссылық электр станциясы арзан турақ жайлар Жийен жыраў Экологиялық акция халықаралық аэропорты Қарақалпақпахтасанаат Мәмлекетлик хызметлерин көрсетиў орайлары бир айна Қарақалпақстан телевидениеси Сырт ел дипломлары\nКеше, 11:52 854\n11:37, 16.08.2019 699\n16:53, 16.08.2019 533


Ўзбекистон билан Таиланд ўртасида парламентлараро ҳамкорлик янада ривожланади\nБАНГКОК, 22 октябрь. /“Дунё” АА/. Мамлакатимизнинг Таиланддаги Бош консулхонаси томонидан Таиланд Миллий Ассамблеяси президенти, Вакиллар палатаси спикери Чуан Ликпаи билан учрашув ташкил этилди, деб хабар бермоқда “Дунё” АА мухбири.\nУчрашувда Таиланд Миллий Ассамблеяси раҳбари Ўзбекистон Президенти Шавкат Мирзиёевнинг парламентлар ролини ошириш бўйича ташаббусларини мамнуният билан қайд этди.\nУнинг қайд этишича, ушбу саъй-ҳаракатлар турли мамлакатлар парламентларига дунё халқлари тақдирига таъсир этадиган қарорлар қабул қилишда сайловчилари олдидаги масъулиятларини янада ошириш имконини беради.\nУнинг фикрича, Ўзбекистон Президентининг ушбу ташаббуси COVID-19 пандемияси даврида янада аҳамиятли.\nЧуан Ликпаи Ўзбекистон Президентининг ушбу таклифи хориж давлатлар парламентлари томонидан қўллаб-қувватланишига ишонч билдирди.\nУ, шунингдек, Олий Мажлис Қонунчилик палатаси Спикерининг биринчи ўринбосари Акмал Саидовнинг Парламентлараро иттифоқ Ижроия қўмитаси раиси ўринбосари лавозимига тайинланишини юқори баҳолади.\nТаиланд Миллий Ассамблеяси президенти мамлакатларимиз ўртасидаги парламентлараро ҳамкорликни янада кенгайтиришга чақирди. Учрашув якунда Таиланд парламенти раҳбари Ўзбекистонни 2021-2023 йилларда БМТ Инсон ҳуқуқлари бўйича Кенгашига сайлангани билан самимий қутлади.\nМаълумот ўрнида, Чуан Ликпаи Таиланднинг таниқли ва обрўли сиёсатчиларидан бири саналади. У икки бор (1992-1995 ва 1997-2001 йилларда) мамлакат Бош вазири бўлган.\nБугун, 23 июнь куни Ўзбекистон Республикаси ташқи ишлар, инвестициялар ва ташқи савдо вази...\nҲамид Найрободий: Бир-биримиз тўғримизда...\nЭрон Ислом Республикасининг Ўзбекистон Республикасига янги тайинланган Фавқулодда ва мухто...\nЎзбекистон Республикасининг Жиноят, Жино...


наср — Страница 3\nШАМ ВА ШАМШИР …\nТУРНАЛАР ҚАЙТГАН КУН БОЛАЛИГИМГА ҚАЙТГАНДАЙ БЎЛДИМ Уруш орти воқеалари ҳақида адабиётимизда анчагина асрлар ёзилган. Улар орасида бевосита болалар ҳаёти ҳақидаги китоблар ҳам бор. Абдусаттор Содиқовнинг…\nОЛТМИШ ЙИЛЛИК КОМАНДИРОВКА Ҳикоя Сентябрнинг охирлари. Дарахтларнинг барги сарғайиб, айримлари тўкила бошлаган. Ҳаво илиқ, ёқимли. Тарих фанлари доктори, профессор Йўлдош Бўриев одатига кўра барвақт уйғонди….\nИЛТИМОС Ҳикоя 1 Қўрғошин туман аста-секин эриб, ойнани қоплаган кулранг парда кўтарилгач,чинорнинг айри шохи аниқ шаклга кира бошлади.“Уф-ф, яна уйғондимми? Яна тирикманми?” 2 Авваллари баҳор…\nА Д А Ш Г А Н МАЭСТРО Жийдалига келмоқчи Фестивалга тайёргарлик энди бошланган кунлар эди, Париждан мусиқашунос профессор Лейла Назаровна қўнғироқ қилиб қолди. Одатдагидек,…\nМАЛИКАНИНГҚАЙТИШИ Ҳикоя Ёнида дадаси билан онасининг йўқлигини кўргач, каравотдан эҳтиёткорлик билан тушиб, эшикка қараб юрди.– Дадў-ў-в.– Ия, дадиш қизи уйғонибди-ку. Қани, келсин-келсин. Энди битта оппақилайлик-чи.Хадича…


Қозоғистон президенти Нурсултон Назарбаев мамлакат миллий хавфсизлиги билан боғлиқ қонунларга ўзгартиш киритувчи қонунга қўл қўйди.\nЭндиликда Қозоғистоннинг ноҳукумат ташкилотлари¸сиëсий партиялар¸ матбуот ва диний фаолият ҳақидаги қонунлари кескинлашадиган бўлди.\nЯнги қонунга асосан¸ мамлакатда миссионерлик фаолиятининг янги талқини жорий этилди ва бундан буëн ҳукумат томонидан расман рўйхатга олинмаган ҳар қандай диний гуруҳ фаолияти таъқиқланади.\nАйни пайтда¸жорий этилган ўзгаришга кўра¸ матбуот мамлакат хавфсизлиги билан боғлиқ маълумотни ошкор этганлик ва ҳукумат пропаганда деб талқин этган ахборотни тарқатганлик учун жавобгарликка тортилиши мумкин.\nҚозоғистон депутатлари фикрича¸ бундай ўзгартишлар экстремизм¸терроризм ва уларни пул билан таъминлаëтганлар устидан яхшироқ назорат ўрнатиш учун жорий этилган.


Алломаларимизнинг Ғарб фалсафий тафаккури ривожига таъсири\nОпубликовано: 15.02.2017 17:41 | Автор: Адина Сайдахмедова ТИИ катта ўқитувчиси, фалсафа фанлари номзоди | Печать | E-mail\nМустақил юртимизда бой маънавий меросимизни, айниқса, бу табаррук заминдан етишиб чиқиб, диний илмларнинг фиқҳ, ҳадис, тафсир, калом каби соҳаларида бебаҳо асарлар яратган алломаларимизнинг меросларини ҳар томонлама, яъни илмий, фалсафий, тарихий ўрганиш борасида улуғвор ишлар амалга оширилмоқда. Ўз даврларида ва асрлар ўтса-да номларини дунё тан олган буюк олимларимизнинг бебаҳо асарлари, фалсафий қарашлари ҳозирда бизда миллий ғурур ва ифтихор туйғуларини шакллантириш билан бирга, комил инсон ва баркамол авлодни вояга етказишда муҳим таянч бўлиб хизмат қилади.\nШундай улуғ мутафаккирларимиздан бири, Ислом фалсафасининг асосчиси ҳисобланган юртдошимиз Абу Нарс Фаробийдир. Ғарб фалсафасига энг кўп таъсир кўрсатган Фаробий ҳаётининг сўнгги йилларидаёқ Ғарб оламида танила бошланган эди. У ғарб файласуфлари орасида “Ал-Фарабиус”, “Авеннаср”, “Абу Насар” ва “Абулмасат Фараби” каби номлар билан машҳур бўлган.\nФаробийнинг лотин тилига “Китоб фил-ақл”, “Китоб фил-хитоба” асарлари Ҳерман Алманнус томонидан, илмлар таснифига бағишланган “Китоб эхсоул-улум” асари Жон Севилье, Де Грамона ва Гундусаллинслар томонидан таржима қилинган. Файласуфнинг билим ва метод тушунчалари ва фикрларини ўз ичига олган бу асари Ислом ва схоластик файласуфлари наздида ҳам катта аҳамият касб этган. Фаробийнинг Ғарб файласуфлари орасида илмлар классификацияси яхши ўрганилган.\nБундан ташқари, унинг ақл назарияси ва ақллар таснифига оид қарашлари катта таъсир кўрсатган. Христиан дунёсининг ўрта асрлардаги икки буюк файласуфи Катта Алберт ва Фома Аквинскийлар ушбу мавзуларда Фаробийнинг фикрларидан фойдаланганликлари қайд этилган. Бу ўхшашликлар ақлий ва руҳий қувватларнинг билишдаги функциялари, инсон ақлининг билишдаги ўрни каби қарашларда кўрилади.\nБу мавзуда Ибн Сино Фаробийдан янада кенгроқ таъсирга эга бўлган. “Авиценна” номи билан машҳур бўлган Ибн Синонинг “Аш-Шифо” асари табиат (физика), илоҳиёт (метафизика) ва нафс (психология)га оид бобларининг ҳаммаси ўша даврлардаёқ лотин тилига таржима қилинган. Мантиқ бўлимидан икки китоби ва “Ан-Нажот”, “Ал-Ишорот ват-танбеҳот”дан танланган қисмлар ва баъзи кичик рисолалар ҳам ўз даврида таржима қилинган.\nИслом файласуфларининг китоблари ўрта асрларданоқ Ғарб университетларида ўқитила бошланган. Масалан, Ибн Синонинг тиб тўғрисидаги “Ал-Қонун” китоби ХИИ асрда таржима қилинган эди. Шунингдек, Розийнинг “Ал-Ҳовий” китоби ХИИИ аср ниҳоясида лотинчага ўгирилди. Бу икки китоб Европа университетларида тиббиёт дарсларининг асоси сифатида ўн олтинчи асрларгача ўқитиб келинди.\nАллома Густав Лубон айтади: “Араб китобларининг таржимаси, хусусан, илмий китоблар ўқитиш учун ягона манба бўлиб, қарийб беш ёки олти аср хизмат қилди. Айтишимиз мумкинки, тиб илми каби баъзи илмларда мусулмонларнинг таъсири бугунги кунимизга етиб келди”. Бу олим яна бундай дейди: “Рожер Бекон, Леонард Албези, Арно Алфифуфи, Ремон Лол, Сан Тома, Катта Алберт ва бошқалар фақат Ислом олимларининг китобларига ишонганлар”. Мсье Ренон: “Албатта, катта Алберт Ибн Синога, Сан Тома эса ўз фалсафасида Ибн Рушдга қарздор”.\nШунингдек, ғарб дунёсига Ибн Сино ва Фаробий каби таъсир кўрсатган яна бир мутафаккиримиз Ғаззолийдир. “Алгазел” номи билан танилган Ғаззолий асарларини ХИИ асрлардан бошлаб, лотин ва иброний тилларига таржима қилиш бошланади. Унинг “Мақосидул фалсафа” асари Доминикуа Гундусалви томонидан ХИИ аср охирларида, “Тахофатул фалосифа”, “Ан-нафсул инсоний” ва “Мишкатул анвор” асарлари лотин тилига таржима қилинади. Дастлаб Катта Алберт ва Фома Аквинскийлар, кейинчалик ХИВ асрларда Вильям Оккам, Николас Антрекарт, Петер де Алли каби шубҳа йўлини тутган скептик файласуфлар ғаззолийчилар ҳисобланади. Улар Ғаззолийнинг номиналистик ва шубҳа методи қарашларидан фойдаланганлар. Бугунги кунда немис мумтоз файласуфи Кант билан Ғаззолийнинг ақл ҳақидаги қарашларида ҳам ўхшашликлар кўрилмоқда.\nХулоса қилиб айтганда, алломаларимиз яратган таълимотлари билан Ғарбдаги фалсафий тафаккур ривожланишига самарали таъсир кўрсатганлар. Чунки алломаларимиз ўз асарлари орқали минг йиллар давомида ижтимоий ҳаёт ва табиатнинг ҳамма соҳаларини, математика, география, физика, поэзия, одоб-ахлоқ, астрономия, мантиқ, тиббиёт, адабиёт ва шу каби бошқа фанларнинг энг умумий қонуниятларини тушунганлар, тушунтирганлар ва талқин этганлар. Шунинг учун аждодларимиз асарларини ўрганиш, улар томонидан яратилган илмий, фалсафий таълимотлари устида давр талабларига монанд тадқиқотларни амалга ошириш бугунда ва келгусида ҳам ўз долзарблигини сақлаб қолади.\nТИИ катта ўқитувчиси,


ТОШКЕНТ – “Даврбанк” боғча қурилишига кредит ажратишни асоссиз чўзмоқда”\n20 апрел 2019, Тошкент вақти: 15:26\nЯНГИЙЎЛ. “Мен – С.Абдурасулова, Тошкент вилояти Янгийўл шаҳридан ёзмоқдаман. Президентимиз қарори асосида ҳудудларда давлат ва хусусий сектор шерикчилигида боғчалар қурилиш белгиланган эди. Шунга кўра, мен ҳам Янгийўлда 400 ўринли боғча қуриш бўйича лойиҳа тақдим этдим. Уч томонлама битим имзоланди. Унга кўра, жорий йил 1 августда “Даврбанк” кредит ажратиши керак эди. Аммо барча ҳужжатлар тақдим этилган бўлса-да, банк кредит ажратишни пайсалга солиб келмоқда.Бу борада Мактабгача таълим вазири, Бош прокурор, Бош вазирга мурожаат қилдим. Мурожаатларга “Давр банк” “мендан кетгунча…” қабилида жавоб бермоқда. Банк вакиллари менга дўқ-пўписа ҳам қилишди. Мен қурилишга аллақачон 2 миллиард сўм сарфлаб қўйганман. Банк кредит бермаётгани сабаб иш ўлда-жўлда қолиб кетмоқда. Мен Президентимиз чақириғига кўра боғча қуришга киришгандим, аммо “Даврбанк” ушбу хайрли ишни амалга оширишга негадир тўсқинлик қилмоқда”.


Латвия 2023 йилдан бошлаб Россия газини сотиб олмайди\nЛатвия 2023 йилда Россия газидан воз кечади\n20 Aprel 19:27 Ўзбекистон янгиликлари\nГАЗ газ терминали иқтисодиёт вазири ЛАТВИЯ РОССИЯ ХАВФСИЗЛИК ЭНЕРГЕТИКА ҚУРИЛИШ\nСешанба куни Латвия Иқтисодиёт вазири Янис Виттенберг ҳукумат 2023-йил 1-январдан бошлаб Россия газидан фойдаланишни тўхтатишга рози бўлганини айтди. Бу ҳақда чоршанба куни ERR хабар берди.\nШундай қилиб, Витенбергснинг фикрича, бу Латвиянинг энергетик хавфсизлигини мустаҳкамлайдиган тарихий қарор. Россия табиий газини рад этишни назарда тутувчи қонунга ўзгартиришлар парламентга киритилади.\n“Латвиянинг биринчи қадами Финляндия ва Эстония билан Латвия ўзининг газ терминалини қурмагунча Палдиски терминалидан қўшимча газ олиши мумкинлиги тўғрисида келишишдан иборат”, — деди вазир.\nҚорақалпоғистонда аҳолига тадбиркорлик кўникмалари ўргатилади


18:38 09 Апрел 2020\n09:57 13 Сентябр 2018\nОхирги янгиланиш: 19:43 14.09.2018\n“Қайнарсой” қароргоҳи Тошкент шаҳридан 90 километр узоқликда, Чорвоқ сув омбори бўйида ва Тянь-Шань тоғлари этагида жойлашган.\nОхирги янгиланиш: 19:20 14.09.2018\nБеларусь президенти Александр Лукашенко 24 йиллик танаффусдан сўнг илк маротаба Ўзбекистонга давлат ташрифини амалга оширди.\nОхирги янгиланиш: 19:27 13.09.2018\nКўргазмада 150 дан ортиқ корхона ўз маҳсулот ва хизматлари билан қатнашмоқда.\nОхирги янгиланиш: 18:51 13.09.2018\nОхирги янгиланиш: 15:58 13.09.2018\nШавкат Мирзиёев ва Александр Лукашенко икки давлат раҳбарларининг Қўшма баёнотини имзоладилар.\nОхирги янгиланиш: 14:57 13.09.2018\nОхирги янгиланиш: 14:07 13.09.2018\nПрезидент Александр Лукашенко ташрифи муносабати билан ўтказилган биринчи Ўзбекистон-Беларусь минтақалараро бизнес-форумида ўнга яқин битимлар, шу жумладан махсус техникани етказиш бўйича шартномалар имзоланди. Форумда икки давлат ишбилармон доираларининг 400 дан зиёд вакиллари қатнашди.\nОхирги янгиланиш: 13:48 13.09.2018\nОхирги янгиланиш: 11:21 13.09.2018\nКўксаройда Беларусь президетининг расмий кутиб олиш маросими бўлиб ўтди.\nОхирги янгиланиш: 19:11 12.09.2018\nБеларус президенти 12-14 сентябрь кунлари расмий ташриф билан Ўзбекистонда бўлади.\nОхирги янгиланиш: 13:15 12.09.2018\nОхирги янгиланиш: 13:46 11.09.2018


Путин катта юк машиналаридан ундириладиган солиқнинг бекор қилинишини айтди\n17:36 / 17.12.2015\nРоссия президенти Владимир Путин бугун, 17 декабрь куни, ОАВ вакиллари иштирокида катта матбуот анжумани ўтказмоқда. Қарийб 1 400 журналист иштирокидаги тадбир Халқаро савдо марказида бўлиб ўтмоқда.\nТадбир Россиянинг барча марказий каналлари орқали эфирга узатилмоқда.\nУчрашув чоғида Путин “Платон” тизими орқали катта юк машиналарининг федерал йўллардан ўтиши учун ундириладиган солиқ бекор қилинишини ишонтириб айтди. Унинг таъкидлашича, барча категориядаги автомобиллардан олинадиган транспорт солиқларини нолга тушириш масаласи ҳукуматда муҳокама қилинган.\nАммо вилоят ва бошқа маъмурий бўлинмалар ҳокимлари бунга қарши чиқмоқда, негаки солиқ маблағлари айнан минтақавий бюджетларга кетади.\n“Лекин ҳеч бўлмаганда федерал йўллардан ўтганлари учун тўлашга мажбур бўлаётган катта юк машиналари учун бу ишни қилиш керак. Ҳукумат яқин орада, йил бошида, бу ишни амалга оширишига умид қиламан”, - деб таъкидлади Путин.


Давлатимиз раҳбари меҳмонни юртимизга ташрифи билан қутлар экан, Ўзбекистон мамлакатларимиз ўртасидаги очиқлик ва ишончга асосланган тенг ҳуқуқли ва ўзаро манфаатли ҳамкорликни юксак қадрлашини таъкидлади.\n����A�K�тининг янги биноси, «Бахт уйи», «Сурхон» спорт мажмуаси каби бир-биридан муҳташам ва кўркам иншоотлар бугун шаҳарга ўзгача кўрк, шукуҳ бахш этмоқда. Ўтган асрда пахта тозалаш, темир-бетон буюмлари ишлаб чиқаришдан бошқа тузукроқ саноат корхонаси бўлмаган шаҳарда бугун ишлаб чиқариш ҳар жиҳатдан юксалмоқда, озиқ-овқат, фармацевтика, енгил саноат, қишлоқ хўжалиги маҳсулотларини қайта ишлаш кенг ривожланмоқда. Бугун бу шаҳарнинг 2500 йиллик буюк тарихи дунё қадимшунослари ва хорижлик сайёҳларни ўзига тобора маҳлиё этмоқда.\nОдам яшаётган жойидан фахрланиши керак. Ана шу туйғу кишига уни янада обод қилиш учун куч бераркан. Мен ҳозир ўзимда шуни ҳис қиляпман, одамларнинг юз-кўзида ҳам шундай куч, мамнунлик кўряпман. Тантанали маросимда Термиз, бутун вилоят аҳли шаънига Президентимиз айтган илиқ гаплар ҳар бир сурхондарёликни ғурурлантирди, кўнглини тоғдек кўтарди. Термиз шаҳрига берилган юксак мукофотга ҳар томонлама муносиб бўлишдек юксак вазифа зиммамизда турибди, буни ҳар бир сурхондарёлик ўзига яхши тасаввур қилади, деб ишонаман.\nСурхондарё вилоят бўлими бошқаруви раиси ўринбосари,\nхалқ депутатлари вилоят Кенгашидаги ЎзХДП гуруҳи аъзоси.


Ўтган кеча-кундузда 550 нафардан зиёд бемор соғайди\n23 апрел 2021, Тошкент вақти: 10:47\nЎзбекистонда коронавирус инфекцияси қайд этилганлар сони, 2020 йил 27 июль соат 23:30 ҳолатига кўра, 21209 нафарни ташкил этди. Бу ҳақда Соғлиқни сақлаш вазирлиги жамоатчилик билан алоқалар бўлими маълум қилди.\nДушанба куни мамлакат бўйлаб 257 та касаллик ҳолати қайд этилган, уларнинг барчаси Тошкент шаҳрида вирусга чалинган беморлар билан мулоқотда бўлган кишилар орасида аниқланган.\nАйни пайтда кеча Тошкент шаҳрида, Қашқадарё, Андижон, Наманган, Сирдарё, Фарғона, Жиззах ва Тошкент вилоятларида жами 569 нафар бемор соғайган. Бу тузалганлар сони бўйича янги рекорд натижадир. Соғайганларнинг умумий сони эса, ССВ маълумотига кўра, 11 674 нафарга етган.\nҚолган 9414 нафар бемордан 214 нафарининг аҳволи оғир, 83 нафарининг аҳволи эса ўта оғир экани айтилмоқда.


Самарқандда XI асрда Қорахонийлар томонидан қурилган тарихий сув омбори қайта тикланмоқда\n12:49 / 05.08.2015 5571\nСамарқанд вилояти Нуробод туманининг Жом қишлоғида XI асрда Қорахонийлар томонидан қурилган «Ғиштбанд» тарихий сув омборини қайта тиклаш ишлари бошлаб юборилди. Бу ҳақда “Зарафшон” газетасининг интернет нашрида хабар берилган.\nУмумий майдони 12 гектар, тўсиқ иншооти баландлиги 20 метр бўлган мазкур сув омбори қурилишига республика махсус сув қурилиш бошқармаси қурувчилари бош-қош бўлишмоқда.\nГазетада ёзилишича, 10 аср олдин қурилган бу иншоотдан айрим ашёларгина сақланиб қолган холос. Ушбу иншоот ишга тушгач, ёпилиб қолган булоқлар очилиб, сув танқислиги муаммоси барҳам топади. 400 гектар ер ўзлаштирилиб, деҳқончилик қилиш, қолаверса, балиқчилик хўжаликлари ташкил этиш имкони яратилади.


Қирғизистон, CPJ: Азимжон Асқаров ҳозирги қалтис тинчлик йўлида қурбон қилинди - BBC News O'zbek\nҚирғизистон, CPJ: Азимжон Асқаров ҳозирги қалтис тинчлик йўлида қурбон қилинди\nФото муаллифлик ҳуқуқи Getty Images/Anadolu\nImage caption Азимжон Асқаров бир умрлик қамоқ жазосига ҳукм қилинган\nҚароргоҳи Нью Йоркда жойлашган Журналистларни ҳимоя қилиш қўмитаси (CPJ) қирғизистонлик журналист ва инсон ҳақлари фаоли Азимжон Асқаровнинг озод қилинишини талаб қилмоқда. Ташкилот масъули Гулноза Саид Асқаровни бориб кўрган ва у ҳозирги қалтис тинчлик йўлида қурбон бўлаётганини айтмоқда.\nЖурналистларни ҳимоя қилиш қўмитасининг Европа ва Марказий Осиё минтақаси бўйича раҳбари Гулноза Саид бир умрга қамоқ жазосига ҳукм қилинган инсон ҳуқуқлари ҳимоячиси Азимжон Асқаровни бориб кўрди.\n"Афсуски, бу ташрифдан сўнг Азимжон Асқаровга оид ташвишларимиз яна-да кучайди. Чунки аҳволи ҳам жисмоний ҳам руҳий ҳолати яхши эмас", дейди у.\nАсқаров Гулноза Саиднинг олдида ўзини яхши тутишга ҳаракат қилган. Фикрлари теран бўлган, аниқ-тиниқ ва баланд овозда гапирган. Ўзининг ва бошқа маҳкумларнинг ҳуқуқлари топталаётгани ҳақида айтган.\nАзимжон Асқаров устидан ҳукм кучда қолдирилди\nҚирғизистон ва дунё: Халқаро ташкилотлар Азимжон Асқаров ҳукмини қораламоқдалар\n"Лекин шунга қарамасдан кўринишини қамалишидан олдинги расмлари билан қиёсласангиз, 9 йиллик қамоқ жазоси бу одам учун оғир кечганини тушунасиз. Бу мулоқот мен учун осон бўлмади. Чунки у кишини бундай аҳволда кўриш осон эмасди", дейди у.\nCPJ вакили кетганидан сўнг Азимжон Асқаровнинг соғлиғи ёмонлашган. Уни даволаш учун бошқа қамоқхонага олиб кетишган.\nБу ҳақда Асқаровнинг яқинларига юборилган мактубда айтилган.\nШифокорлар ҳуқуқ ҳимоячисига юрак, бўйрак ва бошқа қатор сурункали хасталиклар ташхисини қўйган.\nШундан сўнг яна Бишкек яқинидаги 19-сон колонияга қайтарилди.\n"Айнан мана шу хавотирлар бизни БМТ Бош котиби Антониу Гутерришга очиқ мактуб юборишга ундади. Унга Азимжон Асқаров иши ҳақида гапирдик ва хавотирларимизни билдирдик. Шунингдек, Гутерришдан биз билан учрашиб мана шу ишни муҳокама қилишни сўрадик. Энг муҳими, Қирғизистон раҳбариятига босим кўрсатиб, бундан бир неча йил олдин БМТ томонидан берилган кўрсатмани бажаришга чақирдик", дейди Гулноза Саид.\nБМТ 2016 йилнинг апрел ойида Қирғизистон ҳукуматига Азимов борасида тавсия берган.\nБМТнинг инсон ҳуқуқлари бўйича Олий комиссарлиги Асқаров ишини обдон ўрганган ва унинг қамалишидан тортиб барча босқичда ҳуқуқлари топталган дея хулоса қилган.\nТашкилот Қирғизисон ҳукуматидан Асқаровни ҳеч қандай шартларсиз дарҳол озод қилишни сўраган.\n2017 йил сўнгида Қирғизистонда Асқаров иши қайта кўриб чиқилди, бироқ унга белгиланган бир умрлик қамоқ жазоси ўз кучида қолдирилган.\nҚирғизистон Республикасининг жиноий кодексига ўзгартиришлар киритилиши ортидан 2019 йилнинг 30 июлида Асқаровнинг ишида яна бир бор кўриб чиқилди.\nБироқ унга белгиланган жазо ўзгартирилмади.\n"Азимжон Асқаровнинг бегуноҳлигига ишонмасам, бундай ҳаракатларни қилмасдим. Бизнинг ташкилот ҳам бундай ташаббус билан чиқмасди. Азимов 2010 йил июн ойида қамалганидан бошлаб, бу ишга халқаро ҳамжамият эътиборини қаратишга ҳаракат қилиб келамиз", - дейди Гулноза Саид.\nУнинг айтишича, Қирғизистон ҳукумати Асқаровнинг жиноятларда айбдорлигини исботловчи ҳеч қандай далиллар келтирмади.\n"Аксинча, уни жиноят содир бўлган жойда кўрмаганман, деган одамлар дўқ-пўписа қилиниб, ҳатто судга яқинлаштирилмади. Улар судга оз қолганда ўз кўрсатмаларини ўзгартирди. Бунинг ҳаммаси суд ва тергов жараёни адолатли ўтмаганидан дарак беради", дейди у.\nГулноза Саид Журналистларни ҳимоя қилиш қўмитаси бу ишни мсутақил равишда ўрганганини айтди.\nТашкилот ходимлари гувоҳлар, адвокат ва Асқаровнинг яқинлари билан гаплашиб унинг бегуноҳлигига амин бўлган.\nҚирғизистон конституциясини ўзгартиришга сабабчи бўлган шахс\nЖурналистларни ҳимоя қилиш қўмитаси (CPJ)нинг Европа ва Марказий Осиё минтақаси бўйича раҳбари Гулноза Саиднинг айтишича Азимжон Асқаров иши Қирғизистонда бош қомусни ўзгартиришга сабаб бўлган.\n"Азимжон Асқаровни конституцияни ўзгартирган одам деб айтиш мумкин. У қамалганидан кейин унинг ишини БМТ кўриб чиқди. Бу Қирғизистон тарихида биринчи бор шундай мисол бўлди. Ундан кейин Қирғизистондаги айрим расмийлар ҳатто мамлакат конституциясини ўзгартирди. Яъни илгариги конституцияга кўра Қирғизистон фуқаролари агар уларнинг ҳуқуқлари пайпол қилинса ва мамлакатдаги суд тизимидан адолат топмаса БМТга шикоят қилишга ҳақли эди. Азимжон Асқаров ишидан кейин Қирғизистондаги айрим расмийлар конституцияни ўзгартиришимиз керак деб, ўгартиришлар киритилди. Ҳозирги конституция бўйича фуқароларнинг бундай ҳуқуқи йўқ".\nГулноза Саид Азимжон Асқаровнинг озод қилинмаётганига бир неча сабаб борлигини айтади.\nУнга кўра, 2010 йилги тўқнашувда Азимжон Асқаровнинг қамалишидан манфаатдор кишилар бор эди.\n"Асқаров тўқнашувлар 10 йил олдин ҳам Қирғизистон жанубидаги инсон ҳуқуқларининг бузилишини қайд қилиб борган. Улар ҳақида журналист ва инсон ҳуқуқлари ҳимоячиси сифатида ёзган. Албатта, Қирғизистон жануби бўлгани учун уларнинг орасида ўзбеклар кўпроқ бўлган", дейди Гулноза Саид.\nУнинг айтишича, Асқаров ҳуқуқ-тартибот органи ходимлари ва милиция ходимларини жуда ҳам кўп танқид қилган.\n"Яъни унинг қамалиши ва овози ўчирилишидан манфаатдор бўлган милиция ходимлари ҳам бўлган. Улар ҳамма учун ноқулай бўган одамни қамоққа тиқишга уринган".\nГулноза Саид агар суд Азимовни озод қилса ва милиция ходимини ўлдирмаган, деса ҳақиқий қотилни топиш керак бўлади.\n"Менимча расмийлардан бунга ҳеч кимнинг қўл ургиси келмаяпти. Қирғизистонда ҳозир қандайдир ўзига хос сиёсий мувозанат бор. Мана шу мувозанатни ҳеч ким бузгиси келмаяпти. Афсуски, айрим ўзбеклар ҳам бузгиси келмайди, буни. Яъни Азимжон Асқаров ва шунга ўхшаш кўплаб одамлар ҳозирги қалтис тинчлик йўлида қурбон келтирилди".


Ўзбекистон: Милиция аллақачон Канадага кўчиб кетган диссидентни изламоқда - Фарғона.Ру ахборот агентлиги\n05:02 msk, 7 Июль 2020\nЎзбекистон: Милиция аллақачон Канадага кўчиб кетган диссидентни изламоқда\n19.10.2009 16:07 msk\nЎзбекистонлик диссидент Насрулло Сайидов (Насрулло Сайид) анчадан бери Канадада яшаётганига қарамай, унинг фамилияси шу чоққача милиция қидирувидаги диний экстремистлар рўйхатида қолмоқда. “Фарғона.Ру” агентлигининг Бухоро вилояти ҳуқуқ-тартибот идораларидаги манбаларининг маълум қилишича, Н.Сайидовга қарши бир неча йил аввал қўзғатилган жиноят иши шу чоққача ёпилмаган. Бунга Бухорода ва хусусан, аэропортда, маҳаллий ОВИРда, вилоят ички ишлар бошқармасида осиб қўйилган муҳтамал жиноятчиларнинг қидируви бўйича эълонлар гувоҳлик бермоқда.\nЙирик планда – Насрулло Сайид\nБухоро вилоятининг Вобкент туманида туғилган Насрулло Сайид мухолифатдаги “Эрк” партиясининг аъзоси бўлган ва Ўзбекистонни тарк этгунига қадар унинг вилоят бўлимини бошқариб келган. Унга нисбатан қўзғатилган жиноят ишларида аввалига иқтисодий жиноятларда, кейин бўлса Дадахон Ҳасановнинг қўзғолонга чорловчи қўшиқларини ёйинлашда айбланган. У 2005 йил ноябрь ойида Ўзбекистонни тарк этишга мажбур бўлган, икки йил Қирғизистонда яшаган ва 2007 йилда Канадага кўчиб кетган.\n“Фарғона.Ру” Насрулло Сайид билан боғланиб вазиятни шарҳлаб беришни сўради. Сиёсий муҳожирнинг айтишича, расмийлар Дадахон Ҳасановнинг кассеталарини ёйинлагани учун уни ҳибсга олмоқчи бўлаётганларини билиб қолганидан кейин Ўзбекистонни 2005 йил 18 ноябрь куни тарк этган.\n- 2005 йил 11 ноябрь куни шу иш бўйича ғиждувонлик Жамол Қутлиев ва Ҳазрат Аҳмедов ҳибсга олиндилар. Менга қарши иқрорлик кўрсатмалари олиш учун уларни қийноққа солдилар. Негаки, мен ўша пайтда “Эрк” партиясининг вилоят бўлимини бошқариб келгандим. Андижон фожеасидан кейин мамлакатда юзага келган аҳволдан фойдаланиб расмийлар мухолифатнинг вилоятдаги етакчисини жазога тортмоқчи бўлганлар. Миллий хавфсизлик хизмати терговчиси ўтказган биринчи сўроқдаёқ менга қарши жиноят иши сохталаштирилиши режаланаётганини англадим, - дея эслайди Сайид. – Яшаш жойини тарк этмаслик тўғрисида тилхат ёзиб бериб, мен распубликани тарк этдим. Бухоро вилоят суди Жамол Қутлиевни етти йилга, Ҳазрат Аҳмедовни тўрт йилга озодликдан маҳрум этиш бўйича ҳукм чиқарди. Буларнинг ҳаммаси Дадахон Ҳасановнинг қўшиқларини тинглагани учун содир бўлди.\nНасрулло Сайид ватанига қайтишни қаттиқ орзу қилади. 2006 йил 28 декабрь куни ҳали Бишкекда яшаб турганида у Ўзбекистон Бош прокурори Рашид Қодиров номига мурожаатнома юбориб, ўзини таъқиб этишларини бас қилишни ва ватанига қайтишга рухсат беришни сўраган. Аммо бу мурожаатнома Миллий хавфсизлик хизматининг Бухоро вилояти бошқармасига юборилган. Шундан кейин Насрулло Сайидга қарши гиж-гижлов кампанияси бошланган: маҳаллий телевидениеда Насрулло Сайидов терроризмда айбланаётгани ва айни пайтда қидирувда эканлиги ҳақида хабар берувчи кўрсатувлар намойиш этилган. Сиёсий муҳожирнинг оиласига бир неча милиционерлар бириктириб қўйилган, улар мунтазам равишда Сайиднинг уйига келиб қочоқнинг қаердалиги ва нималар билан шуғулланаётгани ҳақида тушунтириш хатлари ёзишга мажбур қила бошлаганлар.\n- Йигирма йил давомида мен расмийлардан фарқли бўлган ўзимнинг мустақил фикрга эга эканлигим ҳақида ёзаяпман, гапириб келаяпман. Аммо мен ҳеч қачон қандайдир масалаларни куч ёрдамида ҳал қилиш тарафдори бўлмаганман. Менда Ўзбекистон ҳукумати учун бир қатор муҳим масалаларни ҳал қилишга йўналтирилган таклифларим бор, шу холос, - дейди Н.Сайидов. – 2009 йил сентябрь ойида мен бош прокурорга ва Ўзбекистон Сенатига яна мурожаат қилиб мени таъқиб этишларини тўхтатишни ҳамда Ватанимга қайтишимга рухсат беришларини сўрадим. Аммо ҳозирча жавоб олмадим.\nЭслатиб ўтамиз, қидирувдаги одамларнинг фотосуратлари Тошкентда ҳам осиб қўйилган. Қидирувда жами 23 кишининг фотосуратлари кўрсатилган. Уларни диний экстремизм билан боғлиқ ўта оғир жиноятларда айблашмоқда. Пойтахтнинг деярли барча бозорлари, баъзи йирик турар-жой даҳаларидаги кўп қаватли уйларнинг подъездларига бундай варақалар осиб қўйилган.


Мусулмон борасидаги асл, у салафий эканими? » Тавҳид\nМусулмон борасидаги асл, у салафий эканими?\n637 марта ўқилган\nСавол: Менинг юртимда манҳаж борасида шубҳалар тарқалди. Сиздан ушбу шубҳаларни аритишни сўрайман. Аллоҳ сизни яхшилик билан мукофотласин! Мусулмон борасидаги асос нима? Мажҳул эканими ёки у салафийми?\nЖавоб: Бу шубҳага анча олдин нуқта қўйилган, алҳамдулиллаҳ… Аллоҳ сизларга барака ато этсин! Бироқ шак-шубҳа йўқки, бидъат аҳли нимадан тиним билмайдилар? Суннат ва салафий манҳажини лозим тутишга боғлиқ масалалар борасида одамларда шубҳа уйғотиш ва уларни издан чиқаришдан (тиним билмайдилар). Бироқ вожиб бўлгани, ҳозир шубҳани аритиш нима? Унга жавоб берамиз, муаммо йўқ. Ёки (тўғридан-тўғри) жавобга ўтишимиз мумкин. Лекин қачонгача шундай бўлиб қолади? Сенга вожиб бўлгани, хоҳ сен савол йўлловчи ёки савол йўлловчилардан иборат сендан бошқаси саҳиҳ, сунний илм талабида тиришиш ва ундан озиқланишинг вожиб бўлади. Чунки у, нима? Энг яхши озуқадир. Шунинг учун Ибнул Қаййим раҳимаҳуллоҳ дедилар: «Агар озуқа ҳақида сўрасанг, сафар озуқаси, унинг озуқаси пайғамбарларнинг сўнгиси соллаллоҳу алайҳи ва салламдан мерос бўлиб қолган илмдир. Сен учун ундан ўзга озуқа йўқ». Ким ушбу озуқа билан озуқаланмаса, бас, ортда қолганлар билан ўтираверсин. Ортда қолган бекорчилар кўп. Унга уларга иқтидо қилиши фойда келтирмайди. Демак, ушбу шубҳаларни даф қилиш учун сунний, саҳиҳ ва мустаҳкам илм асосида бўлиши вожиб бўлади. Балки айрим шубҳалар, уларга раддия беришни қўя туринг тилга олишга ҳам арзимайди. Аллоҳ устингиздан баракалар ёғдирсин!\nМусулмон борасидаги асос унинг мажҳул эканими ёки у салафийми? Дарҳақиқат, бу ҳақда гапирганмиз ва қисқача айтганмизки: Мусулмондаги асл, унинг нима? Салафий эмаслигидир. Айтамизки: Мусулмондаги асос унинг мусулмон экани. Кимнинг мусулмон экани ишонч билан собит бўлса, у фақат ишонч билан йўқ бўлади. У салафий дея сифатлаш, мусулмонлигига зиёда васфдир. У салафий дея сифатлаш, нимага зиёда васф? Мусулмон эканига (зиёда васфдир). Фалончи адолатли деганингиз каби. У ғайримусулмон бўлган ҳолда адолатли бўлиши мумкин эмас. Мусулмон бўлиши шарт. Шундан кейин (муайян) ишлар бўлиб ўтади ва у ҳақда нима дейсиз? Адолатли (дейсиз). Демак, адолат мусулмонликка зиёда васфдир. Бу, уни нима деб сифатлаш учун танишлик ва унинг ҳолатини билишликка эҳтиёж сезади? Адолатли (деб сифатлаш учун). Уни салафий деб сифатлаш ҳам худди шундай. Уни салафий дейишлик учун танишлик, билиш, тазкия ва шунга ўхшашларга эҳтиёж сезади. Бу қисқачаси. Бироқ у мусулмон деганимизда, бу ундан мажҳуллик кўлам-(доирас)ини кўтарадими? Йўқ. У мусулмон. Бироқ ҳолати мажҳул, номаълум. Бу ўринда у ҳақдаги бу сўз унга таъна етказишлик эмас. Бироқ унда адолат ёки салафийлик сифати рўёбга чиқмаганлиги учундир. Аниқ-(равшан) бўлдими?\nУларнинг кўпи шунинг атрофида минғиллайди. Мусулмонлардаги асл уларнинг аҳли сунна экани, мусулмонлардаги асл уларнинг адолатли экани, мусулмонлрдаги асл …, шундай. Бирор жилов ва тизгинга эга бўлмаган асосларни қўядилар. Таҳқиқ қилинганда эса бундай бўлмайди. Уламолар нима учун Ибн Ҳиббон раҳимаҳуллоҳни танқид қилиб, у кишини енгил ёндашувчи дея сифатладилар? Нима бобида? Таъдил-(адолатли дея гувоҳлик бериш бобида). Чунки у кишининг наздидаги қоида шуки, мусулмондаги асл адолатли эканидир. У ҳақда жарҳ собит бўлмаган киши адолатлидир. (У кишининг наздида) жарҳ собит бўлмаган мусулмондаги асл унинг адолатли эканидир. Шунинг учун: Ибн Ҳиббон енгил ёндашувчи, дейдилар. У кишининг енгил ёндашишлари маъруф. Тўғрими? Бу қарор топган қоида.\n Бустий (яъни, Ибн Ҳиббон) ўз китобида енгил ёндашмади. Балки унинг шарти енгил бўлди ва дарҳақиқат, бу уни қониқтирди.\n/ Фатволар / Манҳаж / Манҳажга оид турли мавзулар / Мусулмон борасидаги асл, у салафий эканими?


Тиббиёт қутисидаги хавф: зарар етказиши мумкин бўлган дори воситалари - Zamin.uz\nМеъёрни сақлаш қоидаларига қатъий риоя қилган ҳолда, шунингдек, амал қилиш муддати тугамаган тақдирда ҳам баъзи дори-дармонларга нисбатан жуда эҳтиёт бўлиш керак. Бунинг хавфли томони шундаки, мазкур дориларнинг аксарияти уйда, тиббиёт қутисида сақланади. Касал бўлганда эса дарҳол улар қабул қилинади. Шунинг учун ҳам қайси дори воситаларига эҳтиёт бўлиш кераклигини билиб қўйиш муҳим.\n«Аналгин», «Ибупрофен» ва «Парацетамол»\nШунингдек, стероидга эга бўлмаган яллиғланишга қарши дори воситалари ҳам шулар жумласидан. Улар оғриқни енгиллаштиради, иситмани туширади, шунинг учун ҳам уларни доимий равишда сақлаш ва тез-тез қабул қилиш ҳолатлари кузатилади. Аммо уларнинг барчаси ошқозон шиллиқ қаватига салбий таъсир кўрсатиши, гастрит ҳамда ошқозон ярасини келтириб чиқариши ва ҳаттоки ошқозонда қон кетишини қўзғатиши мумкин. «Аналгин» воситасини узоқ муддат қабул қилиш анемияни келтириб чиқаради. Бундан ташқари, асетилсалицил кислотаси қон ивиши ва қон кетишига сабаб бўлиши мумкин, индометацин эса асаб тизимига таъсир қилади ва галюцинацияни қўзғатиши мумкин.\nБурун учун томчилар\nАввало, бу вазоконстриктив хусусиятга эга спрейлар ва томчиларга тегишли бўлиб, улардан узоқ вақт, 5 кундан ортиқ фойдаланилса, мия томирларининг торайиши туфайли бош оғриғи каби нохуш ҳолатлар пайдо бўлиши мумкин. Бу каби дорилар айниқса болалар учун хавфлидир. Улардан жуда узоқ муддат фойдаланиш онг йўқолиши ва ҳаттоки комага тушишга ҳам олиб келиши мумкин.\nПешоб ҳайдовчи дорилар\nУшбу дори воситалари ҳам ортиқча суюқлик билан бирга танадан муҳим электролитларни, масалан, калийни чиқариб ташлайди. Унинг танқислиги натижасида заифлик, мушакларнинг турли гуруҳларида оғриқ ва юрак етишмовчилигини келтириб чиқариши мумкин. Бундан ташқари, мазкур воситаларнинг меъёрдан ортиши қон босимининг кескин пасайишига, ҳушдан кетиш ва бош оғриғига сабаб бўлиши мумкин.\nМалакали шифокорлар ушбу препаратни шамоллашни даволаш учун эмас, балки юрак касаллиги билан оғриган беморларда инфаркт ва қон томирларининг олдини олиш учун буюради. Аммо аспирин ошқозон девори, буйрак, бачадон, қон томир эпителийсига ҳамда жигарга салбий таъсир ўтказади. «Аспирин»ни узоқ муддат давомида қабул қилиш ошқозон ва ўн икки бармоқли ичакда эрозия ва яралар пайдо қилиши мумкин.\nЎсимлик экстрактларидан тайёрланган дори ва фитопрепаратлар\nБу каби даволаш билан бир вақтнинг ўзида иккита хавфга дуч келиш мумкин. Биринчидан, меъёрни осонгина тахмин қилиш қийин, фақатгина кўз билан аниқлаш мумкин. Иккинчидан, кўпчилик доривор ўтлар бошқа дориларнинг таъсирини кучайтириши ёки сусайтириши, шу билан бирга самарадорлигини сезиларли даражада ўзгартириши мумкинлигини унутади. Натижада организмда кутилмаган жиддий ҳолатлар юз беради. “Замин” янгиликларини “Одноклассники”да кузатиб боринг\n30-11-2020, 17:09, Жамият\n5-07-2020, 21:13, Жамият


Kutubxona - Tinimboy Nurmugambetov. Chinorgul (hikoya) / Kiril\nSiz shu sahifadasiz: Tinimboy Nurmugambetov. Chinorgul (hikoya) / Kiril\nМуаллифТинимбой Нурмугамбетов Асар номиЧиноргул (ҳикоя)\nТуркумларКутубхона  Xалқлар - Жаҳон/Қозоқ адабиёти Бўлимлар - Сараланмаган  Муаллифлар - Тинимбой Нурмугамбетов  Услуб - Наср Шакл - Ҳикоялар Ёзув - Кирил\nТилЎзб ТаржимонМурод Абдуллаев Ҳажм35KBБезатишUzgen (admin@kutubxona.com) Қўшилган2010/11/19 Манбаhttp://www.ziyouz.com/index...\nLotin yozuvda Тинимбой Нурмугамбетов\nТушдан сўнг қуёш баттар қиздира бошлади. Ташналикдан чолнинг томоғи қуриб-қақраб қолаётир. Яқин-орада булоқ ҳам йўқ. Аксига олиб ҳали туёғи қотмаган, кечагина туғилган бузоқча оёқлари майишиб, довдирайди, юришга ярамайди. Бироқ чол уни аяб ўтирмайди, арқонни тортиб судрайди. Ташналик ва очликдан дийдаси қотган, бузоқча ўлиб қолади, деб ҳам ўйламайди, ёвшан босган сўқмоқдан судрагани судраган.\nБу ҳолга Муқа чол бепарво эса-да, Оймўгиз чидолмади. «Мў-мў»лаб бўйнини бурганча бузоғи устига энгашди. Чолнинг аҳволи ҳам ҳозир бузоқчаникидан баттар эди. У қўлини пана қилиб, атрофга разм солди. Саробдан ўзга нарсани фарқлаб бўлмасди. Ахир, бу ўзи туғилиб ўсган жой-ку, ҳеч бўлмаса, ҳозир қаердалигини тусмоллар. Ҳов анов қирнинг ортида ўтган йили мол фермаси бор эди. Эҳтимол, ҳозир ҳеч ким қолмаган, ҳамма кўчиб кетгандир. Бироқ булоқ бўлиши керак. Муқага шу топда бир қултум муздай сув катта армон.\nЧол бироз тетиклашган бузоқчани олдига солиб, қирга ўрлади. Тепаликка кўтарилганда ферманинг қораси кўринди: узун қўралар, тсемент охурлар... Етти-саккизтача уй. Айримларининг томи, эшик-деразаси кўчириб олинган. “Ҳамма кўчган. Ташлаб кетишган”, ўйлади чол ичида куюниб. Бироқ кутилмаганда чордеворлар орасидан бир ит вовуллаб чиқди. Чўпоннинг ити, қашқирга ўхшайди. Важоҳат билан ириллаб келаётган итни кўриб, Муқанинг қути ўчди. Шу пайт четдаги уйнинг эшиги очилиб, бошига оқ рўмол ташлаган кампир чиқиб бор овози билан итини чақирди. “Хайрият, одам бор экан, — чол боладай суюниб кетди. — Ўзингга шукр, Худойим”. У сигир-бузоққа ҳам қарамай, отининг бошини уй томон бурди. Яқинлаша туриб кампирни танигандай бўлди: “Кўзимга иссиқ кўриняпти...”. Муқа кўзини уқалаб, тикилиброқ қаради. “Ўша... Э, худо, бу Чиноргул-ку! Ўзимизнинг Чиноргул. Ҳалиям шу ерда экан-да...” Хурсанд бўлиб кетган Муқа уйга яқинроқ бориб, отидан туша бошлади.\nЧиноргул унга қараб турди. Танимади чамаси, Муқа отини қозиққа боғлагунча миқ этмади. Чол отини боғлаб, яқин келгандагина кампирнинг юзи ёришгандай бўлди: таниди чоғи, чолга пешвоз чиқди. Ич-ичига кириб кетган ҳорғин кўзларида нур учқунлади.\n— Муқамисан? Худойим-эй, ўнгимми ё тушимми? — Чиноргул чолнинг қўлидан тутди.\n— Омонмисан, Чиноргул? — дея олди Муқа зўрға. Унинг гапиришга ҳоли қолмаганди.\n— Ахийри келдингми? Мени ҳам эслайдиган одам бор экан, ҳартугул, — давом этди кампир. — Унутиб юборишгандир, деб юрардим. Худога шукур... минг қатла шукур! Мени излаб кепсан-да.\nУлар уйга киришди. Муқа тўрга чиқди. Қаватида ўтирмаса айрилиб қоладигандай Чиноргул Муқанинг ёнига чўкди. Чол тўрт-беш йил бурун Чиноргулнинг ёлғиз ўғли трактор тагида қолиб ўлганини эшитганди. У Чиноргулга оғир бурилиб қараб, кўнгил сўради:\n— Қайипбегингдан айрилибсан, Чиноргул. Жойи жаннатда бўлсин. Худо сабр берсин.\n— Муқа, Қайипбегимни айтаяпсан-да, ҳа, англаб турибман. Ҳа, қоқбош бўлиб қолдим, Муқа. Ёлғизимдан айрилиб қолдим...\nЧолнинг қўлини маҳкам сиқиб ушлаган кўйи Чиноргул ҳўнграб йиғлади.\n— Нима деяётганингни эшитаётганим йўқ. Қулоғим том битган. “Қайипбегинг энди йўқ!” Менинг охирги эшитган гапим шу бўлди, шу гап мени бу дунёдан узиб қўйди. Биров билан гаплашмайманам. “Тиқ” этган товуш йўқ. Ўзим эшитмай қўйдим бу дунёнинг товушларини. Эшитгим келмайди. Нимасини эшитаман? Барибир энди Қайипбегимнинг овози ўчди, унинг кулганини, гурсиллаб юришларини энди эшитмайман-ку. Шукр, мени кар қилиб қўйган Эгамга шукр.\nЁлғизлик муштипар кампирни тирикликдан бездирган, чоғи. У анчадан бери юрагини бўшатмаган кўринади...\nЧиноргулнинг эри Қаулен Муқа билан тенгқур эди. Болаликдан дўст эди улар. Бир вақтда уйланишди. Бир пайтда фарзанд кўришди. Тақдир ато этган бахтдан масрур бўлиб юрганларида уруш бошланиб қолди. Фронтга ҳам бирга отланишди. Бошида бир фронтда жанг қилишди. Кейин ажралиб кетишди. Уруш тугашидан бир йил бурун елкасидан яраланган Муқа қайтиб келди. Ёзнинг қоқ ўртаси эди. Туман марказида поезддан тушиб, от-улов кутишга ҳам сабри чидамай овулга аёв қайтди. Буғдойга ўроқ тушган палла, йўл бўйи аёлларга кўз солиб борди. Данекер билан Чиноргул ўроқ ўриб юришган экан, югуриб пешвоз чиқишди. Данекернинг қувончи чексиз эди — куёвининг бўйнидан маҳкам қучиб олган, сира қўйиб юборгиси келмасди. Бошқа пайт Чиноргул кулиб юборарди, дугонаси ўлгудек соғинган экан!..\nЧиноргул ҳам бошини Муқанинг кўксига қўйиб: “Бизнинг Қауленни қайларга ташлаб келдинг? Кимга ташлаб келдинг, Муқа!”, деб йиғлаб юборди. Угина эмас, ўроқчиларнинг бари кўзига ёш олишди. Чиноргул Қауленни узоқ кутди. Уруш тугаб, фронтга кетганлар қайтиб келгандан сўнг ҳам у умидини узмади. Эшикнинг “тиқ” этганига, итининг ҳургани-ю, қадам товушига ҳам умидланиб кўз тикиб ётди. Хат ташувчининг йўлини пойлади. Йўқ. Қаулен қайтмади. Бедарак кетди.\nУрушдан сўнг ҳам улар Толтуғанда ёнма-ён яшашди. Чиноргул муомалали, очиқ кўнгил аёл эди. Овулда ҳурмати бор эди. Айниқса, Данекер билан оралари қалин эди, худди опа-сингилдай. Ишда ҳам, уйда ҳам доим бирга.\nИшчанликда Чиноргулга етадигани йўқ эди колхозда. Елиб-югуриб ёлғиз ўғли Қайипбекни одам қилди, элга қўшди. Данекернинг қазосидан уч йилча бурун Қайипбек фермага тракторчи бўлиб ишга жойлашгач, Чиноргул ўғли билан Толтуғандан бу ерга кўчиб келишди. Муқа уни Данекернинг азасида кўргани. Кўз қиймас дугонасининг жанозасида кўз ёшини селдай оқизганлардан бири шу Чиноргул. Ҳаётда ғам кўраверганиданми ё феъли ўзи шунақами, Чиноргул айтиб йиғлаганида дийдаси тош одамларнинг ҳам кўнгли бузилиб, кўзлари намланди.\nТолтуғандан кўчиб кетишганидан буён Муқа Чиноргулни кўрмаган эди. Кўрмак тугул, бир оғиз хабар ҳам эшитмаганди. Кўп нарса ўзгариб, унутилиб кетаркан. Кўрган-кечирганларинг ҳам аста-секин хаёлдан кўтариларкан. Муқага қолса-ку унутмасди-я, лекин начора, ҳаёт ҳаммани шу кўйга солиб қўйди-да... Мана, орадан ўн икки йил ўтиб, Чиноргул билан яна дийдорлашиб турибди.\nЧиноргул кўп йиғлади. Кўнглидаги дардини тўкди. Муқа таскин бериб, юпатишга уринди. Ўзининг ҳам кўзлари ёшланди. Сўнг Чиноргул енги билан кўзларини артиб, ўрнидан турди. Обтоба ва дастшўй олиб келиб, чолнинг қўлига сув қуйди, сочиқ тутди. Дастурхон ёзди. Муқа бошидаги бўркини олиб токчага қўйди. Чопонини ечмоқчи бўлиб, белидаги белбоғини бўшатганди, бир ҳовуч ўрик шов этиб кўрпачага тўкилди. Орасида баъзилари эзилиб қопти. “Кўрпачани булғадим-ов”, деб ўрикларни териб олаётганди, хонага Чиноргул кириб келди.\n— Худойим-ов, булар ўзингизнинг боғингизнинг ўригими? Ҳалиям мева соларкан-да-а?.. Вой, садағанг кетайин... Худойим берса ризқ адо бўлмасакан-да. Ҳалиям тип-тиниқ, топ-тоза, ҳар қайси чақалоқнинг муштидай, қара! Сап-сариқ, олтин, олтин!\nЧиноргул ўрикдан биттасини олиб оғзига солди: “Таъмиям бурунгидай. Бол, бол!\n— Муқа, еб кўрдингми ўзинг? Сен тўйгунча еб қайтгандирсан. Эҳ, бир хуморидан чиқайин-а.\nЧиноргул ўрикни қувониб чайнади, чиройи очилиб кўзларида нур учқунлади. Муқа бир дона ўрикни олиб дастурхон четига артаётанда Чиноргул:\n— Ўрикни артганинг нимаси. Ўрик кир бўлмайди. Данекер икковимиз мазаси кетиб қолади, деб ювмай ердик, — деди.\nМуқа ўрикни оғзига солди, ҳеч қандай ўзгача таъм сезмади. Қайтанга оғзининг таъми қочди. Бироқ Чиноргулга сир бермади.\n— Ширин экан, — деб қўйди.\n— Эсингдами Муқа, Данекер билан келинчак пайтларимиз толнинг соясида кун бўйи ўтириб ёнғоқ чақардик. Шунда Қаулен икковинг: “Сенларни ёнғоқ чақиб ўтирсин, деб олганимиз йўқ”, дея койирдинглар. Бу бизга бирам хуш ёқарди-эй. Кулиб қўярдик. Ўша кезлар жуда бахтлийдик... Ғам нелигини билмасдик. Умр доим шундай — ўйин-кулги билан ўтади, деб ўйларканмиз-да. Э, тақдири қурсин...\nЧиноргул кўнглини очиб ўтган-кетганлар ҳақида сўйлар, оғзидаги ўрикни мазасини татиб, ҳузур қилиб чайнарди. У яна бир дона ўрикни оғзига солаётиб:\n— Муқа, қолганини белбоғингга тугиб ол, — деди. — Болаларингга оборасан. Уларнинг ҳам оғзи тегсин. Уйланганингни эшитувдим. Қутлуғ бўлсин! Унданам фарзанд кўргандирсан? Ол, тугиб олиб оборгин, ота маконларининг ўриги-ку!\nШундай деб у ичкари хонага кириб, топ-тоза оқ чит олиб чиқди. Ўрикнинг қолгани кўп эмас, шу боис чолнинг кўнглидан: “Бунинг нимасини овулга олиб бораман?”, деган ўй кечди. Бироқ Чиноргулнинг раъйини қайтаргиси келмади.\nМуқа у берган читга қолган ўрикни тугиб, чакмонининг чўнтагига солиб қўйди. Бироздан кейин Чиноргул чой келтирди. Ташналикдан танглайи қуриган Муқа терлаб-пишиб чой ичди. Дастурхондаги юмшоқ нон, сариёғдан тотинди. Чанқоғи босилгач ўзини тетикроқ сезди. Чиноргулни гапга солиб, гурунглашиб ўтиргиси келди-ю, кампирнинг кар бўлиб қолгани эсига тушиб, ўй суриб қолди. Яна Чиноргулнинг ўзи гап бошлади:\n— Ёлғиз қолдим, Муқа. Ўтган йили сенинг Белжигитинг бутун фермани кўчириб олиб кетди. Мана буёқда, икки қир наридаги қўшни совхоз ерида экин экади. Ўша ерга бориб тураман. Қанд-чойни ҳам шулардан сотиб оламан.\nМуқа бош ирғаб, унинг гапларини маъқуллаган бўлди.\n— Қайипбекнинг йилини бергандан сўнг келиним қариндошлариникига кетиб қолди. Қайтайин, қол деёлмасам. Қайипбекдан бола ҳам туғмади... Туққанида шу ерда қолармиди, ким билсин? Манглайимга ёзилгани шу экан-да. Не қилай? Йиғлаб-сиқтаб қолавердим. Ташлаб кетдинг, деб қарғаганим йўқ. Оқ фотиҳа бердим. “Кўз очиб кўрган бўсағанг, қулуним, унутиб юборма!”, дедим. У ҳам йиғлаб-сиқтаб хўшлашди. Нима қилсин?\nЧиноргул пиёладаги чойидан хўплаб, гапида давом этди:\n— Шундай қилиб, ҳаммани кузатиб, Алипсоқ икков қолдик. Уни боя кўрдинг-ку, жўн ит эмас у. Мени ташлаб узоққа кетиб қолса не қилардим? Йиғлаб қолаверардим-да. Бу қоқ бошим неларни кўрмади. Кўнардим, бунгаям... Йўқ, ташлаб кетмас, Худо билади янаям, ҳарқалай ташлаб кетмайди. Мен ўлган куним қирнинг бошига чиқиб, увлаб ётади ҳали...\nМуқа дастурхон четини буклаб-ёзиб Чиноргулни унсиз тинглади. Чой ичилиб, ташқарига чиқди. Кун оғиб қолган, ҳавонинг ҳовури босилиб, салқин туша бошлабди.\n— Бугун дам ол, эртага барвақт кетарсан. Соя бетга тўшак солиб қўяман, — деди Чиноргул бўшаган самоварни кўтариб чиқаётиб.\nМуқа бош силкиб, “маъқул” ишорасини қилди! Оймўгиз бузоғи билан эски қўранинг соясида экан. Бузоғи тотқилаб унинг елинини эмиб ётибди. Муқанинг яқин келганини сезмади ҳам. Оймўгиз бошини буриб қаради. Муқанинг ортидан Чиноргул ҳам улар олдига келди.\n— Ўзимизнинг Оқсигир зотидан-ку. Елини тўла сут бўларди-я. Бир соғганда Данекернинг челаги тўлиб, аранг уйга кўтариб кетарди.\nЧиноргул Оймўгизнинг сағрисини силади.\n— Данекер Оймўгизни соға олибмиди, ўзи? Айтмоқчи, биз Данекернинг қирқига борганимизда шу — биринчи бузоқни туққанди-ку, а. Э, жонивор-э... Елинига қўл чўзиш насиб этмади Данекерга. “Оймўгизим ҳам Оқсигирдан кам бўлмайди, қайтанга ундан сутлироқ бўлади”, дегувчи эди.\nЧиноргулнинг майин қўли терисига текканда Оймўгиз бурилиб, унга қараб турди, силаётганда эса безовталанмади ҳам.\nЧиноргулнинг кўзи бузоқчага тушди: “Ҳой, арзанда-эй, бунча тирғалмасанг! Ҳеч елиндан айрилгинг келмаяптими? Тортқилаганини қара-чи, узиб олади, чоғи”.\nУнинг қўли текканда бузоқча оғзини елиндан бўшатиб, ортга тисарилди. “Бузоқчанинг бўйнини арқон қийиб кетибди-ку, Муқа?! Худойим-эй, энди оёқлаган бузоқчага ҳам шунча жабр қиладими? Бўйнига қил арқон солганинг нимаси?..”\nЧиноргул Муқанинг ишидан ранжиб, куйиб-пишиб гапирганча уйга кириб кетди.\nМуқа отини ўтлоққа қўйиб юборди. Қўл-оёғини ёзмоқчидай у ёқ-бу ёққа юрди. Бироздан сўнг уй олдидаги тол соясига тўшалган кўрпачага чўзилди. Икки кун сигир ахтариб оёқдан қолган экан, боши ёстиққа тегибоқ кўзи илинди.\nЧол соялар узайиб қолганда уйғонди. Ёстиқдан бошини кўтарганда ўзини хийла тетик ҳис этди. Қорни очганини сезди. Чиноргулнинг овқати тайёр экан.\nҚўлини ювиб, дастурхон бошига ўтирди. Чиноргул товоқни тўлдириб овқат сузибди, бир эмас, уч-тўртта кишига етгулик.\n— Қўй сўйиб сийлашим керак эди, Муқа. Туёқларнинг барини яқинда овулнинг чорвасига қўшиб юбориб эдим. Бориб келишга менда оёқ қайда дейсан, қаричилик. Сенга қўй сўймасам, кимга сўяман. Сендан ортиқ меҳмон борми менда. Худойим-эй, ойлаб, йиллаб йўлингга кўз тутдим... Кўнглимни узмадим. Яхши-ёмон кунларни бирга татиган тенгдошим-ку, нима бўпти, ўлгунимча бир хабар олар, деб юргандим. Худога шукр, ахийри келдинг... Овқатдан ол, Муқа. Йигит кезларингда Қаулен икковинг бир товоқ гўштни кўрдим демасдинглар. Тўймай қолсанглар Данекер икковимиз айбдордай дамимизни ичимизга ютардик. Киши билмас йўқчиликдан нолинардик. Худога шукр, ҳозир иркитга ит қайрилиб қарамайдиган замон-ку. Ол, Муқа. Йигит кезингдагидай бир егин-чи. Ана шундай. Сени кўриб, мен Қауленимни эслайин, қаватингда бирга-бирга нон-тузни бўлиб ўтирибди, деб ўйлайин.\nМуқа роса очиққан экан, шунинг учун гўштни иштаҳа билан чайнади. Барибир етмишни қоралаб қўйган чолнинг егани нима бўларди. Икковлашиб товоқни ярим қилишолмади. Овқат устидан бостириб чой ичишди. Сўнг Чиноргул эшик олдидаги сўрига Муқага жой солди.\nИдиш-товоқларни ювиб-йиғиштиргач, Чиноргул Муқа ётган сўри четига келиб ўтирди.\n— Ухлаб қолдингми, Муқа?\nМуқа ухламаганини сездириб қўзғалиб қўйди.\n— Киндик қонинг тўкилган ернинг ҳавосидан ҳузур қилаётгандирсан? Сенлар томонда кун иссиқ бўлади, чивин-чиркайлар ҳам ғўж-ғўж дейишади.\nЧиноргул рост айтади. Кундузи чивин, оқшом пашша талайди... Муқа унсиз тин олди. Умид билан бир ёстиққа бош қўйгани, талай йил бирга яшаган хотинининг, ота-онасининг қабрлари бошига бориб Қуръон ўқишни кўнглига тукканди, боролмади. Шунданми, дили хижил бўлиб, юраги сиқилди. Ҳартугул Чиноргулнинг эшитмаганиям тузук. Чолнинг жавобини кутиб ўтирмай яна гапираверади.\n— Нимасини айтайин, бурноғи йил кўкламда, бировлар директор келармиш, деди. Белжигитнинг шу совхозга директор эканини биламан-ку. Чинини айтсам, юрагим тарс ёрилгудек қувондим. Қайипбегим билан иккови бир йил, тенгдош-да. “Айланайин, Қайипбегим билан бирга ўйнаб-кулган жойларини бир кўргиси келгандир, кўнгил сўрар”, деб ўйладим. Сурувдан қўй сайлатиб обкелтирдим. Болалигида бизнинг Қайипбек иккови қўрга пиширилган това нонни талашиб ейишарди. Шуни эсига солайин, деб Белжигитга деб кулча ҳам пишириб қўйдим.\nБир маҳал: “Директор келди, директор келди”, деб тўпирлашиб, югургилаб қолишди. Ташқарига чиқиб чўзилиб қарасам, қўра ёнида машинасидан тушаётган экан. Танидим. Болаларинг ўзингга тортган, қорувли, бўйчан. Дарров танидим. Машинасидан туша солиб бизнинг уйга қараб юргандай бўлди. Шошилиб, уйга кириб кетдим. Данекер Белжигитни Белжон дегувчи эди. Белжонни уйимнинг бўсағасида кутай, дедим. Қайипбек билан, тепишиб катта бўлган, бағримга боссам Қайипбегимнинг иси келар, деб ўйладим. Кутдим, кутдим, йўқ, келавермади, Ташқари чиқдим. Қарасам, боя югургилаб юрганлар тарқашяпти. Ҳай-ҳайлаб: “Белжон қани?”, деб сўрадим. Кимдир: “Белжони ким? Директорни айтаяптими? У кетиб қолди-ку”, деди. Ичим муз қотгандай бўлди. Уйга судралиб қайтиб кирдим. Бундан ортиқ азоб, хўрлик бўлмас экан, Муқа. Уйга кира-кира ҳўнграб йиғлаб юбордим... Муқа, мен муштипар йиғламай ким йиғласин, ўзинг айт-чи... Кейин билсам у мендан кўнгил сўрагани эмас, фермани кўчириб, мени эса бу ерда ёлғиз ташлаб кетгани келган экан.\nМуқа ҳеч қачон бундай ноқулай аҳволга тушмаганди. Безовталаниб кўрпасини елкасига тортиб, ёнбошлади. Чиноргул ҳасратини тўкиб солаётганда чўзилиб ётишга ийманди.\n— Толтуғандан кўчиб кетган кезларда кўниколмай, анча пайт сизларни қўмсаб юрдим. Элга элакишиб, аста-секин янги жойга, одамларга кўникдим. Қайипбекни уйлантирдим. Қўл етганча тўй қилдим, овулдагилар ўйнаб-кулди, яхши тилаклар тилашди. Энди ўйлаб қарасам, бу ёлғончи дунёдаги кўрганим ўша кунлар экан. Бир даврон экан-да. Юрагим ёрилгудек қувониб юрардим, бироқ буни ҳам Эгам кўп кўрди...\nҚайипбегимдан айрилиб, қовурғам майишганда, негадир сизларни қўмсадим. Данекерни ўйладим, сени ўйладим. Муқага не бўлди, нега келмайди, деб хавотирландим. Ёпирим-ай, эшитмадимикан? Нега эшитмайди? Етти ёт бегона бўлиб кетганида ҳам, еру кўкка етган ҳасрату ноламни гувлаб эсган шамол етказмадимикин? Менинг кўз ёшларим оқ ёмғир бўлиб деразангни чертмадимикин? Етказган чиқар!.. Чертган чиқар!.. Шундаям миқ этмадингми? Қандай чидаб турдинг? Нега кела қолмадинг, Муқа... Нега? Бир кунлик йўл эди-ку. Ё, худо, болангнинг мошинида ғиз этиб келиб-кетсанг бир сут пишгулик вақт кетарди-ку. Мен шўрманглайни юпатиб кетардинг... Майли, мениям қўя тур: яратган Эгамнинг бир бандаси ўлди-кетди.\nХўш, биз, ўзимиз нега бир-биримизни унутиб қўйдик? Нега бегона бўлиб кетдик? Бир-биримизга талпинган, меҳр тўла, кўрмаса туролмайдиган кўнгилларимизга не бўлди? Муқа, уларни қайга кўмдик? Қайда йўқотдик?\nМуқа чурқ этмай ер чизиб ўтирар, қанийди бир ёриқ бўлсайди, кириб уятдан кўринмай кетса. У ўзидан ўтганини ўзи биларди. Чиноргулнинг бир нафаслик сукути унга бир йилдай туюлди, Чиноргулнинг гапиришини бетоқат кутди.\n— Данекер тирик бўлганида келармиди, келмасмиди — Худо билади. Келарди-ёв. Мени зориқтирмасди, аллақачон келиб, кўзимни ёшлангани қўймасди. Қайдам, у орамиздан бекор кетмаган чоғи, Муқа. Орамиздаги қадр-қимматниям ўзи билан олиб кетган. Бурунгилар хайр-у саховатли одамлар бўлади, дегувчи эди. Данекер ўшалардан бири экан. Бу рост.\nМуқанинг кўзларида мунчоқдай ёш йилтиради.\n— Майли, энди дамингни ол. Эрта турасан, шекилли, — деди Чиноргул Муқага қараб. — Бўлар-бўлмас гапларни айтиб бошингни қотирдим, а. Сенга айтаман-да. Ҳартугул, ҳасратимни кимгадир тўкишим керак-ку. Шукур, ичимни бўшатдим, енгил тортдим. Энди ухлай қол, Муқа.\nҲозир ёруғ бўлганда Муқа Чиноргулнинг юзига қарай олмасди. Хайрият, қоронғу, шунгаям шукр қилди.\nЧиноргул энкайиб унинг кўрпасини тўғрилади, Муқа кўнглини орзиқтирган бу меҳрибонликдан алланечук бўлиб кетди. Кўз ўнгида аёли Данекер гавдаланди...\nМуқа тўрғайлар товушидан уйғониб кетди. Тонг отиб қолибди. Чиноргулнинг чойи қайнаб ётибди. Муқа илдам кийиниб, ювинди. Чиноргул сўрига дастурхон ёйиб, самоварни олиб келди.\n— Оймўгизни соғдим. Увузини ичиб кўр, — деб Чиноргул товоқ тўла увузни ўртага қўйди.\nУвуз суюлиб қолибди. “Оймўгизнинг болалаганига бугун уч кун бўпти”, хаёлидан ўтди чолнинг. Аммо увуз жуда мазали. Муқа озроқ ичиб, товоқни Чиноргул томон суриб қўйди.\nЖўнаш вақти етди, бироқ Муқа кечагидек овулига тезроқ етиб олишга шошилмасди... У олдинда нималар кутаётганини эмас, ортда қолган кунларини ўйлаб хаёлга толди. Ёшлик чоғлари кўз ўнгида жонлана бошлади. Кеча тунаб қайтган ота макони Толтуған... Чиноргул. “Кузга яқин Толтуғанга бир бориб, ўрикларни суғориб қайтсам, — ўйлади чол. — Неъмат-ку, ахир. Кўкариб турсин. Ота маконимнинг тириклик белгиси. Нобуд бўлмасин... Чиноргулни ҳам, болаларимга айтиб, қишга яқин кўчириб опкетмасак бўлмас. Қандай бўлмасин кўчириб обкетаман...”\nЧиноргул ичкаридан унинг чопонини, қамчиси, чит матога тугилган ўрикни олиб чиқди. Иккиси ёнма-ён юриб тўриқ йўрға ёнига келишди. Муқа отини эгарлади. Чиноргул кеча тиккан нўхтани бузоқнинг тумшуғига кийгизмоқчи бўлиб энгашганди, бузоқ Оймўгизнинг бағрига тиқилди, бироқ қочқоқламади. Чиноргул нўхталаётганда танаси дир-дир титраб, тангадай кўзларини ундан узмай қараб турди.\nМуқа отига минди. Оймўгиз олдинга тушди. Анча жойгача Чиноргул бузоқчани етаклаб борди. Овул ортидаги қир белига чиқишгач, бузоқчани қўйиб юборди. Муқа билан қўл олишиб хайрлашди.\n— Эсон бўл, Муқа. Яна айланиб келасанми, келмайсанми... Эсон бўл... Мени сўрайдиганлар бўлса, Чиноргул ёлғиз экан, дема! Ота маконини, қариндош-уруғлари мозорини ташлаб кетолмас экан, де. Шундай дегин, Муқа!\nЧиноргул ўзини қўлга олди. Йиғламади. Фақат товуши қалтираб чиқди.\n— Хуш қол, Чиноргул! — деди Муқа ҳам товуши титраб. Яна бир нима демоққа ҳоли келмади. Отини қамчилади. Бироз юргач, қайрилиб ортига қаради, қир бошида Чиноргул ҳали ҳам оқ рўмоли шамолда ҳилпираб, қараб турарди...\n"http://www.kutubxona.com/wiki/index.php?title=Tinimboy_Nurmugambetov._Chinorgul_(hikoya)_/_Kiril&oldid=14251" dan olindi\nTurkumlarAsarlarQozoq adabiyotiSaralanmaganTinimboy NurmugambetovNasrHikoyalar\tAdabiy Shakllar


Тайёргарлик давом этмоқда | "NAVBAHOR" FUTBOL JAMOASINING RASMIY WEB SAHIFASI\nТайёргарлик давом этмоқда\nАйни пайтда жамоамиз аъзолари 16 май куни Андижонда “Андижон” жамоасига қарши учрашувга ҳозирлик кўришмоқда. Футболчиларимиз машғулотларда кўтаринки кайфият билан шуғулланаётганликларини айтиб ўтиш жоиз. “Андижон”га қарши баҳсда жамоамиз таркибида икки нафар футболчини туша олмаслигини айтиб ўтиш жоиз. Бобир Акбаров “Пахтакор” билан ўтган ўйинда қизил карточка олганлиги боис дисквалификация муддатини ўтамоқда. Шунингдек, тажрибали ҳужумчимиз Улуғбек Бақоев эса сариқ карточкалари сони тўрттага етганлиги боис Андижондаги учрашувни ўтказиб юборади. Мавсум бошланиши арафасида жароҳат олиб маълум муддатга сафдан чиққан Азамат Бобожонов эса машғулотларда қатнашишни бошлади. Шу ўринда ёшларимиз таркибида ҳам Ҳожиакбар Юнусовни ҳам тўртта сариқ карточка туфайли майдонга туша олмаслигини айтиб ўтиш жоиз.\nАввал хабар бериб ўтканимиздек, Андижондаги учрашувни Равшан Эрматов бошқаради. Унга қанотларда Абдуҳамидилло Расулов ва Жаҳонгир Саидовлар ёрдам беришади. Захирадаги ҳакам сифатида Жасур Мухторов қайд этилди. Назоратчилик вазифаси эса Алишер Абдуллаев зиммасига юклатилган. Андижондаги “Соғлом авлод” ўйингоҳидаги учрашув 16 май куни соат 16.30 да бошланишини эътироф этиш жоиз. Бир кун олдин ёшлар ўртасида бўлиб ўтадиган баҳс ҳам айнан 16.30 да бошланади.


Болани ўқишга қандай қизиқтириш мумкин?Haqida.net\nHome Dunyo Болани ўқишга қандай қизиқтириш мумкин?\nБолани ўқишга қизиқтиришда нима учун мукофотлар билан рағбатлантириш иш бермайди, унинг ўрнига қандай йўл тутиш кераклигини билмоқчи бўлсангиз, «Лайфхакер»нинг қуйидаги тавсиялари сиз учун.\nИчки ва ташқи мотивацияни танлаймиз\nИчки мотивация ҳақида камдан-кам бош қотирамиз. Бизнинг самимий хоҳиш-истакларимиз, ҳолатимизни тушунтириш учун биргина сўз етарли – «истайман». Болалар ўзларига ёқадиган гуруҳнинг қўшиғини бажонидил тинглашади, ўз қўллари билан бирор нарса ясашади ёки саргузашт романлар ўқишади, чунки уларга шундай қилиш ёқади.\nТашқи мотивация ҳар хил бўлади – чўнтак пулларидан тортиб, то мактабдаги баҳоларгача. Буни бир гап билан изоҳлаш мумкин: «Мана бундай қилсанг, буни қўлга киритасан».\nПсихолог Альфи Кон «Мукофот билан жазолаш» китобида нафақат ота-оналарни, балки ўқитувчиларни ҳам турли имтиёзларни қўллашдан огоҳлантиради. Баъзи ота-оналар фарзанди яхши ўқиши учун ҳайвонот боғига олиб боришни ваъда қилишади, бошқалари қимматбаҳо гаджетларни харид қилишади ва ҳатто пул ҳам беришади. Муаммо шундаки, бу усул иш бермайди: ўқувчи шундай ўқишда давом этаверади, боз устига, ваъда қилинган нарсага эриша олмагани учун яқинларидан хафа ҳам бўлади!\nЎқитувчилар кўринишидан олижаноб усуллар билан иштиёқни оширишга ҳаракат қилишади: турли мақомлар (ойнинг энг яхши ўқувчиси) жорий қилишади, яхши ўқийдиганлар учун имтиёзлар яратишади. Кўпинча шундай бўлади: ойнинг энг яхши ўқувчиси асосан бир ўқувчи бўлади, имтиёзлар эса одатда таркиби ўзгармайдиган ўқувчилар доирасига берилади. Қолган ўқувчилар эса ўзларини омадсиздек ҳис қилишади.\nНима учун ташқи мотивацияни ошириш иш бермайди?\nБиз «Мана бундай қилсанг, буни қўлга киритасан», деган пайтимизда бола дастлаб ваъдани иштиёқ билан қабул қилади. Шу билан бирга, унда ўзини ўзи ҳимоялаш инстинкти ҳам ишга тушади.\nБола муаммони ҳал қилишнинг ижодий усулини эмас, энг ишончли ва қисқа йўлини излай бошлайди.\nУ ўзига ўзи савол беради: «Таваккал қилиб, назорат ишини ўзим ёзишимга не ҳожат? Яхшиси, аълочилардан кўчириб оламан, шуниси ишончлироқ». Қарабсизки, мақсадлар ўзгариши рўй беради: билим олиш учун ўқиш эмас, мукофот олиш учун ўқиш.\nТашқи мотивация зўр ишлаши мумкин, фақат ичкиси билан бирга. У ўз-ўзидан олдинга ҳаракатланмайди, шунчаки «ишни уддалаш», тезроқ хоҳлаган нарсасига эришишга мажбур қилади.\nЎқишга бўлган қизиқишга нима таъсир қилади?\nКон мотивацияга таъсир кўрсатувчи уч омилни ажратади:\n1. Кичик ёшдаги болалар ўқишга тайёр ва улар бунинг учун ҳеч нарса талаб қилишмайди. Уларда ички мотивация кучли ривожланган бўлади: улар ўзларига қизиқ бўлгани учун ҳам ўқиб ўрганишади.\n2. Ички мотивацияни сақлаб қола олган болалар самарали ўқишади. Қолганларни эса уддалай олмайди деб ҳисоблашади, бироқ бундай эмас. Баъзи мактаб ўқувчилари фақат паст баҳо олишса-да, бошқа соҳаларда ўзларини ижобий намоён этишади. Масалан, севимли хонандасининг ўнлаб қўшиқларини ёддан билишади (математикада эса кўпайтириш жадвалини эслай олишмайди). Ёки фантастикани берилиб ўқишади (классикага эса қўл теккзишмайди). Уларга шу қизиқ. Ички мотивациянинг моҳияти ҳам шундадир.\n3. Имтиёзлар ички мотивацияни йўққа чиқаради\nПсихологлар Кэрол Эймс ва Кэрол Дуэк ота-оналар ҳамда ўқитувчилар қандайдир имтиёзга урғу беришганда болаларнинг қизиқиши дарҳол сўнишини аниқлашди.\nНимадан бошлаш керак?\nЎқишга мотивацияни қайтариш — узоқ жараён ва бунинг муваффақияти асосан ота-онага боғлиқ. Катталар энг аввало уч нарса ҳақида бош қотиришлари керак: мазмун, ҳамкорлик ва танлов эркинлиги.\n1. Мазмун. Бола талабимизни бажармаганида биз унинг хатти-ҳаракатларига таъсир кўрсатиш усулларини қидирамиз. Яхшиси, талабингиз қанчалик тўғри экани ҳақида ўйлаб кўринг. Фарзандингиз физикадан фақат «4» ва «5» олмаса, бунинг ҳеч қандай қўрқинчли жойи йўқ. Болалар «шовқин қилмаслик» борасидаги талабимизни «қулоқсиз» эканликлари учун эмас, ўз ёшларининг психологик хусусиятлари сабабли рад этишади.\n2. Ҳамкорлик. Афсуски, бола билан мулоқот қилиш контекстида бу сўз кўп ота-оналар учун нотаниш. Бироқ фарзандларингиз қанча катта бўлганлари сари, уларни шунча кўп ҳамкорликка жалб қилишингиз керак. Муҳокама қилиш, тушунтириш бериш, бирга режалар тузиш керак. Бола билан катта одамдек суҳбатлашишга ҳаракат қилиб кўринг. 15 ёшли боланинг космонавт бўлиш орзусига беэътибор бўлиш керак эмас. Нима учун бунинг иложсиз эканини хотиржам ўтириб тушунтиринг. Эҳтимол, ўғлингиз сизнинг сўзларингиз орасидан ўсиш учун ички мотивация топа олар.\n3. Танлов эркинлиги. Бола ўзини жараённинг бир бўлагидек ҳис қилиши керак, шунда у муаммо ечимини топишга масъулият билан ёндашади. Фарзандингиз ўзини ёмон тута бошласа, ундан бунинг сабабларини сўранг. Сиз «шундоқ ҳам гап нимадалигини биламан» дейишингиз мумкин, шундай бўлса-да, уриниб кўринг. Эҳтимол, унинг жавоби сизни ажаблантирар.\nИчки мотивацияни излаймиз\nБоланинг ички ҳолатини тўғирлаш осон эмас, шунга қарамай, бу йўналишдаги саъй-ҳаракатлар ўз мевасини бериши мумкин.\n1. Фарзандингизни қабул қилишни ўрганинг. Масалан, қизингизнинг янги имджи сизга ёқмаслиги мумкин, лекин сиз уни қабул қилишингиз керак. Бошқача айтганда, гап эркалатиш эмас, тушуниш ҳақида бормоқда.\n2. Самимий суҳбатлашинг. Агар фарзандингиз билан қалбан етарлича яқин бўлсангиз, дастлаб у билан шунчаки суҳбатлашинг. Унинг нималарга қизиқиши ҳамда ўқишда қандай муаммолар юзага келаётгани ҳақида сўранг. Вазиятдан чиқиш йўлини бирга топинг.\n3. Болага ҳаётдаги мақсади борасида бир тўхтамга келишга ёрдам беринг. Кўпинча ички мотивация бўлмайди, чунки бола бу формулалар, охири йўқ қоидалар ва теоремаларнинг нима учун кераклигини тушунмайди. Фарзандингиз мактабни тугатганидан кейин нима билан шуғулланиши исташи борасида бир тўхтамга келиши муҳим. Буни тушунишга ота-она билан узоқ суҳбатлар, профессионал йўналиш бўйича маслаҳатлар ва ўсмирлар учун китоблар ёрдам беради.\n4. Ўқув жараёнини боланинг қизиқишлари устига қуринг. Ўқишда боланинг самимий қизиқишлари (ички мотивацияси)ни мактабдаги дарслар билан бирлаштиришга ҳаракат қилиш керак. Бу жараён индивидуал ва ота-оналар томонидан катта эътибор талаб қилади. Масалан, инглиз тилини севимли фильмингиз ёрдамида ўрганишингиз мумкин. Компьютер ўйинларини жуда яхши кўрувчи ўсмирни эса дастурлаш ва у билан боғлиқ билимлар қизиқтириши керак.\nБоладан ички мотивацияни тортиб чиқариш — энг муҳим вазифалардан бири. Зукко, доно, фарзандининг ҳаётига самимий қизиқадиган ота-она учун эса бу муаммо эмас.\nБолаларни зарарли ахборотдан асраш зарур\nТуркманистонда ўзбек диаспораси вакили 15 йилга қамалди


АҚШ президенти сайлови яқинлашаркан, глобал бозорлар ҳамда доллар тушишда давом этмоқда\nИнвесторлар АҚШ президентлигига номзодлар ўртасидаги кескинлашиб бораётган рақобат глобал бозорларни безовта қилиши ҳақида хавотир олар экан, биржалар ҳамда АҚШ доллари тушишда давом этмоқда.\nАҚШда ўтказилаётган сўровномалар демократ Ҳиллари Клинтон ҳамда республикачи Дональд Трамп ўртасидаги фарқ озаётганини кўрсатмоқда. Бу эса узоқ пайтдан бери Клинтон ютишига ҳамда унинг президент Барак Обама сиётастини давом эттиришига ишониб келаётган инвесторларни ўйлаб кўришга мажбурламоқда.\nУолл-стритдаги вазият 2 ноябрь куни 47 давлатни ўз ичига олувчи “Дунё индекси” 0,74 фоизга тушишига олиб келди. Бу эса охирги тўрт ой ичидаги энг паст кўрсаткичдир. 3 ноябрь куни Осиё бозорларида ҳам шунга ўхшаш аҳвол кузатилди.\nManulife Asset Management ширкати ходими Неил Масса Reuters агентлиги билан суҳбатда “Асосий фактор сайлов ҳақидаги хавотирлардир. Клинтон ютади, деган фикр кенг тарқалган эди. Энди эса Трамп унга етай деб қолди. Бу эса одамларни хавотирга солиб қўйди”, деди.\nАҚШ доллари евро, ен, Швейцария франки ҳамда Британия стерлингига солиштирганда сўнгги тўрт ой ичидаги энг паст кўрсаткичга тушди.\nБарқарор мол ҳисоблананувчи олтин нархи эса кўтарилишда давом этди ва бир унция олтин нархи 1297 долларга кўтарилди.


Алихонтўранинг ўғирланиши | Azon.uz - Ахборот-таҳлилий портал\n667 20:15 22.06.2022\nТАРИХ. Шарқий Туркистон инқилоби раҳбари Алихонтўра Соғуний И.Сталин буйруғи билан мамлакатдан ўғирлаб кетилганидан сўнг турли миш-мишлар, башоратлар, яхши-ёмон гаплар, унинг Совет айғоқчиси экани ҳақидаги сохта, асоси йўқ ғийбатлар урчигандан урчиди. Бундай гап-сўзлар ҳалигача давом этмоқда. Хўш, Алихонтўра, аслида, ким? У Туркистон ватанпарварими ёки советларнинг айғоқчиси? Шуни таъкидлаш керак: Алихонтўрани советларнинг махфий хизмати ходими деб кўрсатмоқчи бўлганлар ҳозиргача биронта ишончли далил келтира олмади, асоссиз фаразлар қилишади, холос. Мабодо, ана шундай далил бўлганида ҳам у, албатта, сохта бўлиб чиқиши, шубҳасиз. Буни унинг бутун фаолияти, айтган ҳар бир сўзи исботлаб турибди. Жумладан, унинг Хитой қамоғидан чиқиб Байтулло масжидида қилган маърузаси шу мазмунда бўлган эди: Ҳар бир мусулмон одамга Аллоҳ фарз қилган имон тақлидий эмас, балки ҳақиқий имон эканини аниқ билишлари керак. Ҳақиқий имонлик одамлар ҳақоният кўзи билан қарайдилар ва шу йўлда ҳеч нарсадан қўрқмайдилар. Динсиз-даҳрийлар даврида ўз кўзимиз билан кўриб ўтган тажрибаларимиз ҳам тақлидий, юзаки мусулмонларнинг ҳеч ишга ярамаслигини кўрсатди. Бундай одамлар жонларига эмас, балки турмушларига озгина зарар етгудек бир иш бўлиб қолиш эҳтимоли бўлар экан, бунга қарши диний ва миллий ҳиссиётларини бутунлай қурбон қилиб юборишдан тортинмайдилар. Бу дунё шайтонларига қарши туролмаган тақлидий имон, охират шайтони, малъун иблисга қандай бардош бера олади? Шунга кўра, ҳар икки олам давлатини қўлга келтириш учун юзаки эмас, ҳақиқий имонга эга бўлиш ҳар бир мусулмонга Аллоҳ буюрган фарздир...\nЮрагида Исломга нисбатан шу каби чуқур меҳр-муҳаббат туйган одам қандай қилиб ўз халқини, ватанини сотсин!\nБаъзи манбаларда Алихонтўра Соғунийнинг И.Сталин буйруғи билан ўғирлаб кетилиши гўё Совет Иттифоқи ўзининг махфий хизмат ходимини “ўз вазифасини тугаллагач, четлаштириш” сифатида талқин этилади. Жумладан, биз юқоридаги бўлимларда бир неча бор мурожаат этган муаллиф В.Обухов ўз китобида шундай ёзади: “Миллий озодлик ҳаракатининг собиқ раҳбари Алихонтўра Шокирхўжаевнинг тақдири янада қизиқарли. Бир манбага кўра, у ўз ҳамфикрларини тақдир ҳукмига ташлаб Шинжондан қочиб кетган. Бироқ бошқа фикрлар ҳам йўқ эмас. Уларда 1946 йил ёзида Совет махфий хизмати ходимлари уни Туркистон озодлиги йўлида муросасиз курашчи бўлгани учун ўғирлаб кетишган. Годфри Лиаснинг “Қозоқларнинг тугатилиши” китобидан: “1946 йил 16 августда Алихонтўранинг Ғулжадаги уйига чегара тумандаги Қўрғос шаҳридан тўрт нафар офицер ташриф буюришади. Улар тўрани Қўрғосга зиёфатга таклиф этишади. Алихонтўра таклифни қабул қилиб, офицерлар билан кутиб турган автомашинага ўтиради. Шу кетганича у қайтиб келмади.\nШундан сўнг унга Лубянканинг ертўлаларида узоқ азоб беришади. Алихонтўра Шокирхўжаев бундан буён ўзини беомон ўлим кутаётганини сезгач, ўз зулмкорлари юзига қарата бундай дейди: “Мен фақат Шинжон халқини қўзғолонга кўтарганим учун айбдорман, бироқ ўз ишимни охиригача етказолмадим!”\nШундан сўнг уни гўё қатл этишади.\nБироқ бу гаплар чиройли афсоналардан бири, холос. Ҳақиқатда эса Алихонтўра Шокирхўжаев, – Алихон Тўра Соғуний ҳам унинг ўзи, – деб давом этади В.Обухов, – ўз вазифасини бажариб бўлган агент сифатида Совет Иттифоқига чақириб олинади. Махсус хизматлар тилида буни – эксфильтрация (орқасини тозалаш) – разведка ишлари олиб борилган давлат ҳудудидан агентни сездирмай олиб чиқиш ёки бошқа жойга жўнатиш, деб аталади”.Бу сўзлар Алихонтўра Шокирхўжаев сиймосига нисбатан туҳматдан бошқа нарса эмас. Чунки В.Обухов Алихонтўранинг совет жосуси эканига бирон-бир далил келтирмайди. Ҳолбуки, у ўз китобида ўнлаб советга хизмат қилган кишилар, жумладан, Шарқий Туркистон Республикаси ҳукумат аъзолари орасидаги Аҳмаджон Қосимий, Далелхон Суғурбоев, Исҳоқ Мононов ва бош қалар ҳақида ёзаркан, уларнинг Шарқий Туркистон инқилобига Совет махфий хизматлари жалб этганини далил-дастаклар билан ёзади. Мабодо, Алихонтўра ўшандай одам бўлганида эди, бирон-бир ерда у ҳақда маълумот бўлган ва уни тарихнавис ёзувчи В.Обухов, албатта, келтирган бўлар эди. У инглиз тарихчиси Годфри Лиаснинг Шарқий Туркистон қизиллар томонидан бўғиб ўлдирилганига ишонади,аммо Алихонтўра Шокирхўжаев ҳақиқатан ҳам аёвсиз ватанпарвар сифатида Совет Иттифоқига ўғирлаб олиб кетилиб, қийноқларга солинганига ишонмайди. Албатта, бу унинг виждонига ҳавола.\nАгар В.Обухов айтгандай, Алихонтўра шу даражада ардоқли совет разведкачиси бўлар экан, нима учун Шэн Шицай ҳукумати уни айнан советларнинг кўрсатмаси билан бир умрлик қамоқ жазосига ҳукм қилди? Нега уни ўз юртида, Қирғизистонда бир неча марта қамалганида, сўнгги сафар эса 10 йиллик қамоқ жазосидан ҳимоя қилмади? Алихонтўра Соғунийни қамоқларда зулмдан чириб кетмагани, қатағондан омон қолгани, ваниҳоят, уни совет ҳукумати ўғирлаб кетгани учунгина совет ёки бошқа бир мамлакатнинг разведкачисига чиқариш бориб турган туҳматдир.\nИккинчидан, борингки, ана Алихонтўрани разведкачи эди деб тасаввур қилайлик, унда советларнинг кир манфаатлари йўлида қилган бирон-бир ишини жаноб Обухов эслай олармикан? Ҳа, советлар Шарқий Туркистон Республикаси инқилобига ўз манфаатларидан, хусусан, Шинжон ўлкасини яна қайтариб олиб, унинг бойликларини зулукдай сўриш, аҳолисидан арзон ишчи сифатида фойдаланиш, ҳудудини эса бошқа давлатларга қарши қалқон мамлакат сифатида қўллаш учун инқилобга ёрдам берди.\nАлихонтўранинг эса бу инқилобдан манфаати ягона эди: Шарқий Туркистон, шу жумладан, бутун Туркистон элини ўз ерида озод кўриш эди, холос. Агар мана шу йўлда у советлар билан ҳамкорлик қилган экан, буни фақат ноиложнинг иложи сифатида тўғри талқин этиш керак. Бу ҳамкорликни у очиқчасига, бутун дунёнинг кўз ўнгида, яширмасдан қилди. Энг муҳими, бундай ўзаро ҳарбий-сиёсий ҳаракатларни йўлга қўйишга Алихонтўра Шокирхўжаев раҳбарлигидаги инқилобчилар эмас, балки советнинг ўзи ташаббускор бўлди. Зотан, бу ҳамкорликсиз инқилобнинг ғалаба қозониши маҳол иш эди. Алихонтўра советларнинг қора ниятларидан ўз халқининг оқ ниятлари йўлида фойдалана билди. Тарихда Шарқий Туркистон Республикаси номида Вақтли ҳукумат пайдо бўлди. Гарчи, уни мустамлакачилар бўғиб “чалажон” ҳолга келтирган бўлса-да, Шинжон-Уйғур автоном вилояти сифатида ҳамон яшаб келмоқда. Ана шу “совет разведкачиси” бўлмаганида эди, билмадик “Уйғур” номи бу ўлкада қачон бир расмий равишда тилга олинар эди...\nЭнди Алихонтўранинг совет разведкачиси бўлмагани ҳақида яна бир далил. Яқинда “Яндекс луғати” деб номланган сайтда бир мақола эълон қилинди. Мазкур мақола Алихонтўра фаолиятига бағишланган эди. Унда жумладан, бундай сатрлар бор: “Шарқий Туркистон Респ убликасининг раиси Алихон Тўра (матнда шундай ёзилган) Уйғуристоннинг ҳақиқий ватанпарварларидан бири эди. 1943 йили “Шарқий Туркистонни озод қилиш” яширин ташкилоти тузилади. Унга Ғулжа шаҳри аҳолиси вакиллари қўшилади. Алихон Тўра (ўзбек), Раҳимжон Сабирий (уйғур), Абдукарим Аббосов (уйғур), Абдурауф Махсум (уйғур), Муҳитдин (уйғур), Турдунбек (уйғур. Нуриддинбек бўлса керак – Ё.Х.), Муҳаммаджон Махсум (уйғур), Умаржонбой (уйғур), Солиҳжонбой (ўзбек)лар ташкилотга аъзо бўлиб киришади.“Шарқий Туркистон Озодлик Ташкилоти” аъзоларидан фақат бир Алихон Тўрагина Гоминдан ҳукумати билан тинчлик битимига қўл қўймасликка, майли, диний қарашлари туфайли бўлсин, ўзида ирода ва жасорат топа олди. Мустақиллик ғоясида маҳкам туриб олган Алихон Тўранинг қатъияти ва жасоратига дуч келар экан, Совет раҳбарияти пировард натижада уни Совет Иттифоқига ўғирлаб келиб, қамоққа тиқишади. Бу воқеа мус тақилликни орзу қилган кишиларга оғир зарба бўлди, ўз халқининг манфаатларини сотган ва ҳайбаракаллачи кишиларга аксинча, қўллари бўшаниб, ёқиб тушди.\nЮқорида биз Алихон Тўранинг Гоминдон армиясига қарши курашни тўхтатишни, таслим бўлишни истамай, жасорат ва ирода намоён этгани боис Совет Иттифоқига ўғирлаб келинганини айтдик. Саноғи йўқ сўроқ-жавобларнинг энг сўнггисида ундан охирги сўзини сўрашади. Алихон Тўра ўзини ўлим кутаётганини тушунади ва бундай жавоб беради: “Мен уйғур халқи олдида жуда катта гуноҳкорман. Мен уни курашга чақирдим, ўйлаган эдимки, бу халқ ўз мустақиллигига эришади, деб. Мен шуни хоҳлаган эдим, бироқ бошқача бўлиб чиқди. Шу гапларимни уйғур халқига етказишларингизни сўрайман. Ўзим учун эса ўзбек миллатидан бўлганим боис, тақдиримни Ўзбекистон ҳал қилишини истайман”.\nДарвоқе, юқоридаги маълумотда ёзилганидек, Алихонтўра яширинча Совет Иттифоқига ўғирлаб кетилганидан сўнг мамлакатда қолган ҳукумат аъзолари енгил нафас ола бошлади гўё. Алихонтўра имзо қўйишдан бош тортган “битим”га кўра бирлашган ҳукумат ташкил этилади. Бу ҳукумат уч инқилобий ва қолган еттита округнинг, шунингдек, Гоминдан вакилларини ўз ичига олди. Чжан Чжичжун Шинжон вилояти бирлашган ҳукуматининг раиси этиб, унинг ўринбосарлари бўлиб эса Аҳмаджон Қосимий ва Бурҳон Шоҳидийлар тайинланишади. Абдукарим Аббос масъул котиб ўринбосари бўлади. Губернатор (дубан) лавозими эса бекор қилинади.\nАлихонтўра ҳар икки Туркистондаги қўзғолонларнинг, айниқса, Ғарбий Туркистонда мағлубиятга учраган миллий-озодлик ҳаракатларининг қандай бошланиб, қандай тугаганига назар солар, ўрганар экан, уларда халқни бирлаштирувчи асосий ғоя билан биргаликда, қўзғолон раҳбарларининг бошини қовуштирувчи бир ташкилот бўлмаганини ҳар гал таъкидлаб, фикрлаб келган. У 1943 йилда Ғулжа ва унинг атрофида Ғани Маметбакиев, Фотиҳ Муслимов ва Акбар ботир бошлиқ туб аҳоли вакиллари қўзғолон кўтариши арафасида зудлик билан бу кўтарилишларни бошқаришга қодир бир ташкилот тузиш вақти келганини пайқайди ва уни тузади. Бу “Озодлик” ташкилоти эди.\nАлихонтўранинг ўғли Асилхонтўра маълумотларига кўра, оталари бу фикрни биринчи навбатда ўз фарзанд ларига очиқлаган. Жумладан, физик олим Увайсхон Шокиров ўз отаси Асилхон Шокиров эсдаликларига ва бувасидан қолган бошқа архив маълумотларига таяниб ёзган “Алихонтўра Соғуний” номли китобида ташкилотнинг тузилиши ҳақида мана бундай дейди: “Алихонтўра турмадан чиқиб, Ғулжага қайтиб келганидан бери кўп лаб масжидларга катта диний уламо сифатида жума намозларини ўтказиб беришга тез-тез таклиф қилиниб турарди. Намоздан олдин, одат да, Алихонтўра жамоат олдида шариат ва тариқатдан ваъзлар қиларди. Масжидг а йиғилган мусулмонлар бу ваъзларни катта ихлос ва диққат билан тинглар эдилар. Ўткир сўзли, чуқур исломий ва тарихий илмларнинг, уйғур, араб, форс, турк тилларининг билимдони бўлган Алихонтўранинг ваъз лари миллий ва умуминсоний қадрият лар, инсоний ҳақ-ҳуқуқлар юзасидан мисоллар билан йўғрилгани сабабли салмоқли таъсир кучига эга эди. Хитой ҳукуматининг тегишли идоралари Алихонтўранинг советлар қўли билан қамалгани тафсилотларини билганлари сабабли, ваъзлар ерли ҳукуматга эмас, кўпроқ советларга, коммунистик мафкурага қаратилган деб ўйлашарди. Советлар билан муносабати бузилган ҳозирги пайтда эса бу иш уларга маъқул кўринарди.\nШу вазиятдан Алихонтўра усталик билан фойдаланиб, ўз фаолиятини кенгайтириб боради. Кейинги пайт ларда у кишининг ваъзларидан баҳраманд бўлиш учун узоқ маҳаллалардан ҳам одамлар келадиган бўлиб, сиғмаганлар масжид ташқарисига, томларга чиқиб сўзларини тинглар эдилар. Шундай ваъзлардан бирида Алихонтўра шариат қоидалари ҳақида сўз юритиб, Қуръон ҳукмлари бўйича асосан уч нарсага тўхталади:\n2. Замонавий илм-ҳунарни ўрганиб, ҳар ишнинг сабабларини имкон борича тўлиқлаш;\n3. Душман қаршисида ўлимдан қўрқмаслик.\nМана шу уч нарсага ҳаёт оламида ҳар ким эга бўлар экан, ўз Ватанларини, бутун инсоний ҳуқуқларини босқинчи душманлар зулмларидан, албатта, сақлай оладилар, деб нутқини якунлади Алихонтўра”.\nБундай ваъзлар одамнинг кўзини очишга, дунёга теранроқ назар солишга ундар эди. Ғулжа аҳли қанчалик ғафлат уйқусида бўлмасин, жаҳон уруши ва ички ғалаёнлар, Гоминдон ҳукуматининг зулми оқибатида юз бераётган қимматчилик, қаҳатчилик уларни сергак тортишга мажбур этди. Айниқса, улар орасида ўқиган-билган зиёлилар, шунингдек, бой-бадавлат савдогарлар, оқ-қорани ажрата оладиган уламолар бор эдики, замоннинг кетишидан яхши хабардор бўлишган. Бу каби кишилар Алихонтўрага кўп ихлос қўйиб, турли йиғинлар, зиёфатлар, ифторликлар унингсиз ўтмайдиган бўлиб қолган эди. Ана шундай йиғинлардан бири ўзбек савдогари ва катта ер эгаси Солиҳжонбойникида ўтадиган бўлди.\nХуллас, Увайсхон Шокировга кўра, сиёсий ташкилот тузиш ҳақидаги фикрни Солиҳжонбойнинг уйида бўлиб ўтган ана шу йиғинда Алихонтўра ўртага ташлаган. Орадан бироз вақт ўтиб Талъат Мусабоев исмли бошқа бир бойнинг уйида ўшандай сиёсий ташкилот тузилади. Йиғилганлар бу ташкилотга раис этиб Алихонтўрани, иккинчи раҳбарликка уйғур бойларидан Ҳакимбекхўжани тайинлаб, ташкилот тузилгани эълон қилинади. Унга “Озодлик” деб ном берилади. Ташкилотнинг иқтисодий-сиёсий, ҳарбий ишларини йўлга қўйиш га Абдурауф Махсум, Раҳимжон Собирий, Зуннун Тейипл ар тайинланади.\n“Яндекс луғат”да чоп этилган мақолада Алихонтўранинг босқинчи Гоминдан билан битим тузишга қарши жасорати алоҳида таъкидланади. Айни пайтда, Шарқий Туркистон Инқилобини ҳалокатга Вақтли ҳукумат аъзолари асосий қисмининг келишувчанлиги олиб келгани ҳам рўйи-рост айтилади. Жумладан, ҳукумат аъзолари ичида ўз халқини жондан ортиқ севган Аҳмаджон Қосимий, Абдукарим Аббос, Исҳоқбек Мононов каби кишилар ҳам бўлиб, аммо улар озодликни фақат коммунизм байроғи орқали тасаввур қилишган. Вақтлар келиб, бу одамлар, хусусан, Алихонтўрадан кей ин Вақтли ҳукуматга раислик қилган Аҳмаджон Қосимий ўз салафининг ҳақ эканига иқрор бўлади. Шарқий Туркистон Жун Гўнинг ажралмас бир қисми эканини рад этади. Бироқ энди кеч эди... Натижада ҳукумат аъзоларининг ҳаётлари фожиа билан якунланади.\nГап шундаки, 1946 йил ёз ойларида Гоминдан билан Шарқий Туркистон Вақтли ҳукумати ўртасида 11 моддадан иборат битим имзолангач, янги бирлашган ҳукумат тузилади. Аммо гомиданчилар мазкур битимга умуман риоя қилишмайди: уч вилоятдан ташқаридаги етти округда ўзларининг мустамлакачилик сиёсатини давом эттиришади. Бундан норози бўлган Аҳмаджон Қосимий раҳбарлигидаги ҳукумат аъзолари бирлашган ҳукуматнинг бундай сиёсатига эътироз сифатида ашқол-дашқолини кўтариб, Ғулжага кетиб қолишади. Бирлашган ҳукумат бир йилга бормаёқ тугайди. Шарқий Туркистон Вақтли ҳукумати аъзолари Ғулжада инқилоб ғалабаларини мустаҳкамлашга киришадилар. Дарҳақиқат, халқнинг турмуши бу ерда бошқа округ ларга қараганда анча яхши кечарди. Чунки Алихонтўра ташаббуси билан ташкил этилган Миллий Армия уч вилоят мудофаасини таъминлар, ўз вақтида ўтказилган пул ислоҳотлари, молия-банк тизимлари ишлаб турар, янги мактаблар, институтлар очилиб, уларда ёш авлод эмин-эркин билим олишар эди.1949 йил август ўрталарига келиб, Хитой коммунистлари Гоминдан устидан тўла ғалабага эришди, Шарқий Туркистон Республикаси Вақтли ҳукумати бош лиғи Аҳмаджон Қосимий Пекинда бўлиб ўтадиган Хитой халқининг сиёсий маслаҳат – Кенгаш мажлисида иштирок этиш учун таклиф этилади. Айрим манбаларда Вақтли ҳукумат аъзоларини мазкур мажлисга шахсан Маонинг ўзи таклиф қилган (Мао Цзэдун (1893–1976) ХХ аср Хитой давлат ва сиёсат арбоби. Хитой “коммуна”сининг (“Маоизм”) бош назариётчиси, Хитой инқилобининг архитектори ва ХХРнинг асосчиси. У 1930 йилда Цзянси вилоятидаги коммунистик туманларда раҳбар бўлган. Хитой учун махсус коммунистик идеология зарур, деган фикрни илгари сурган. Чан Кайши устидан ғалаба қилган. 1949 йил 1 октябрда ХХР ташкил этилди. Мао Цзедун умрининг охиригача мамлакат бошлиғи бўлиб келди. Бир нечта шов-шувли кампаниял ар муаллифи. Улар орасида “Катта одим”, “Маданий инқилоб” алоҳида ўрин тутади).\nЁқубжон Хўжамбердиевнинг “Соғуний” китобидан олинди\n83 12:55 02.07.2022\n481 12:34 02.07.2022\n443 12:00 02.07.2022


Бир муҳожир нидоси « Ўзбекистон Халқ Ҳаракати\nБир муҳожир нидоси\n14 February 2012 - 17:55\nБугунги Ўзбекистон мустақил ва озод мамлакат сифатида баралла айтилсада, аслида унинг ичкарисида бўлаётган ишларнинг аксарияти, бунинг аксини кўрсатади. 1991 йил И. А. Каримов Ўзбекистонни мустақил деб эълон қилганда, ана ўша кундан, бугунги кечаётган ўзбек ҳаётига, биринчи қадам қўйилгани ажаб эмас. Орадан 20 йил ўтибдики, ўзбекнинг бугунги кундек хорланганини кўрмаган эдим. МДҲ давлатлари орасида энг паст назар билан қаралаётган биз ўзбеклар бўлдик. Бугун ўзбекларга худди лўлиларга, циганларга қарагандек қарашади.\nАссосан Россия ҳудудида мехнат қилаётган ўзбеклар, бугунги кунда ҳимоясиз бир жонзотга айландики, истаган вақтларида хорлашади, ҳоҳласа қул қилади чунки, у ўзбек, уни ҳеч ким ҳимоя қилмаслигини бугун Россия ҳам тушуниб етди.\nЎзбекистон ҳукумати хориждаги фуқароларини, (қарийб 10 млн) тан олмасдан келади. Ўз давлатинг, ватанинг ҳимоя қилмаса, шунинг ўзи хўрланишнга йўлланма дегани экан. Бугунги ўзбекларнинг ҳориждаги аҳволи ўта ачинарли ҳолатга келдики, Ўзбекистон ҳукумати бепарволигича қолмоқда. Ахир Ўзбекистон ҳукумати ўз халқининг шаъни учун курашмаса, қайси ҳукумат курашади?\nМен эртанги Ўзбекистонни тасаввур қилиб кўрдим. Агар шу кетишда давом этсак, келажакда Ўзбекистон халқидек сусткаш, чақимчи, бадном халқ бўлмайди. Чунки, бугунги тузум, халқини ана шу йўлда тарбия қилди ва қилмоқда. Янги авлоддан нималар кутиш мумкин? Бугунги тузум нонини еб улғаётган ёшлардан нима кутишимиз мумкин?\nСусткашлик, чақимчилик, патҳалимчилик бир бирин кўролмаслик, бугунги кунимизда шунақа урчидики, буни тасаввур қилиб кўриш қийин эмас.\nТарихга назар солиб кўринг, ўзбек халқи бугунги кундек бўлганмиди? Йўқ албатта. Аждодларимиз ҳаётига назар солсак, бизнинг халқ мард, жасур, ор – номус учун жонини тиккан халқ эдику. Аёлларини бегона назардан жон жахди билан асраган халқ эдику.\nБугун аёлларимиз очиқчасига фоҳишалик қилмокда, биз эркаклар уялмасдан бош кўтариб юрибмиз. Миллатимизнинг ҳар бир аёли опамиз, синглимиз эмасми?!\nҲамма ҳотиржам, худога шукр тинчлик бўлиб турибди. Хамманинг билгани тинчлик. Эй халқим тинчлик бу фақатгина Ўзбекистонда эмаску, кўзингизни очиб атрофга қаранг, бизданда тинч, бахтиёр яшаётган халқларни кўрасиз. Бизнинг тинчлигимиз зўравон қўллар билан қурилган, биздаги қўрқув шу тинчликнинг устуни ҳисобланади. Биз ИАК режими қуласа, ўзимиз ҳоҳлагандек тинчлик ўрната оламиз.\nБиз бунга қодир халқмиз!!